05:00 / 17.02.2017 2264 pdf Ўқиш режими + -\nБизда савдо деб таржима қилинадиган сўз арабчада «Байъ» дейилиб, луғатда, ўзаро бир нарсани алмаштиришни англатади.\nШариатда эса бир молни иккинчи бир мол муқобилига ийжоб ва қабул ила олишга «байъ» деб айтилади.\nҚисқа қилиб айтганда «савдо» сўзи «тижорат» сўзидан умумийроқ бўлиб, бугунги куннинг истилоҳи билан айтилганда «Бозор иқтисоди» маъносига яқинроқ келади.\n«Ҳалол» сўзи луғатда тугунни ечиш маъносини билдиради.\nШариатда эса ҳаромлик тугуни ечилган, яъни, ҳаромлик сифати йўқ нарсага, ҳалол деб айтилади. Чунки, ҳаром нарсанинг ман қилиш тугуни бўлади. Ҳалол нарсада ана ўша тугун бўлмайди, бўш бўлади.\n«Ҳаром» луғатда ман қилишни англатади.\nШариатда эса ҳеч қандай шубҳасиз, очиқ-ойдин равишда ман қилинган нарса ҳаромдир.\n«Шубҳа» сўзи луғатда ўхшаш маъносини билдиради. Яъни, шубҳали нарса ўзидан бошқа нарсага ўхшашдек туюлади. Аниқлиги йўқ бўлади.\nУламоларимиз ҳалол ва ҳаром бобидаги шубҳали нарсани икки хил эътиқодни тақозо қилувчи икки нарса содир бўлгани учун, икки хил эътиқодга сазовор бўлган нарса шубҳали нарса, дейилади, деганлар.\nДемак, шубҳали нарсалар бир неча хил бўлади:\n1. Бир нарсанинг ҳалоллиги ҳақида бир томондан, ҳаромлиги ҳақида иккинчи томондан далил келган бўлса, улардан қайси бири олдин эканлиги билинмаса, у шубҳали нарса бўлади.\nБунга уламоларимиз келажакда ўрганиладиган «Мухобара» номли муомалани мисол қиладилар.\n2. Шариатда ҳукми баён қилинган бўлса ҳам машҳур бўлмагани учун кўпчилик билмайди.\nМисол учун, «зобб» номли калтакесакдан катта, эчкиэмардан кичик ҳайвон ҳалол, аммо ўша ҳайвон яшамайдиган жойларда буни кўпчилик билмайди.\n3. Умумий маъно ёки қиёсдан олинадиган ҳукм бўлиб уламолар турлича тушунган нарсалар.\n4. Шариатда мубоҳлиги ёки мубоҳ эмаслиги ҳақида ҳукм келган, аммо вақтинчаликми, доимийми эканлиги ҳақида ихтилоф бор нарсалар. Ёввойи эшак, хачир ва отга ўхшаш нарсалар.\nУшбу нарсаларга ўхшашларнинг ҳукмини, ҳалол ёки ҳаромлигини мужтаҳид уламолар оят, ҳадис, ижмоъ, қиёс ва истисҳоблар билан солиштириб ўрганиб чиқадилар. Сўнгра эса ҳалол ёки ҳаром эканлиги ҳақида ҳукм чиқарадилар. Шундан кейин у ҳалоллик ёки ҳаромлик сифатини олади. Юқоридаги зикр этилган нарсалар зотидаги ҳалолик ёки ҳаромлик ҳақидаги маълумотлардир.\nАммо, зоти ҳалол бўлган нарсани бирор кишига ҳалол мулк бўлишига тегишли шубҳалар ҳам бир неча хил бўлади:\nБиринчи хили, ҳалол ёки ҳаром қилувчи сабабда шубҳа пайдо бўлиши.\nМисол учун бир одам асли ҳалол қушга ўқ отди. Бу хилдаги овланган қуш аслида ҳалол бўлади. Лекин, отилган қуш сувга тушсаю, овчи уни сувдан олиб чиққанда ўлган бўлса, шубҳа бўлади. Қуш отилган ўқ билан ўлдими ёки сувга тушиб бўғилиб ўлдими билиб бўлмайди. Уламолар бу ва бунга ўхшаш шубҳали ҳолатларга ҳаромлик устун эканлигига фатво чиқарганлар.\nБундоқ шубҳалар айниқса ҳалол билан ҳаромнинг арашалиб кетишидан келиб чиқади. Мисол учун бир дона ҳаром ўлган ҳайвон гўшти, битта ёки ўнта ҳалол йўл билан сўйилган ҳайвонларнинг гўштига аралашиб кетса ҳамма гўшт шубҳали бўлиб қолади. Ҳаром гўштни ажратиб олишни имкони бўлмагани учун мазкур бир ёки бир неча маълум ҳайвон гўшти ҳам ҳаром, деб эълон қилинади.\nЯна бир мисол, бир йигитнинг эмикдош синглиси бор, унга уйланиши шариат ҳукми бўйича ҳаром. Лекин ўша қиз ким эканлиги айнан маълум эмас. Фақат, бешта-ўнта ёки маълум адад қизлардан бири эканлиги билинади, холос.\nШу ҳолатда шариат ҳаром қилган кишини никоҳлаб олиш шубҳаси туғилади ва адад чегараланган бўлганидан, шубҳадан қочиб уларнинг борортасига ҳам уйланмаслик вожиб бўлади.\n2. Чегараланган ҳаром нарса чегараланмаган ҳалол нарсага аралашиб кетиши. Бу ҳолда ҳам шубҳа ҳосил бўлади. Лекин катта мушкил эътиборидан шариат бундоқ ҳолатларда ҳалолликни ғолиб ҳисоблайди.\nМисол учун ўзи билан эмикдош бўлган қиз шаҳарнинг қизларидан бири эканини яхши билади. Аммо, ким эканини билиб бўлмайди. Шу сабабдан ҳамма аёлларни унга ҳаром деб эълон қилинмайди, балки, хоҳлаганига уйланаверади. Уламолар иттифоқи шундоқ.\nШунингдек, молу дунёга ҳаром аралашгани маълум, лекин ўша ҳаромнинг аниғи номаълум. Шунинг учун олди-сотди ёки емоқ-ичмоқни тарк қилиш вожиб бўлмайди. Бундоқ бўладиган бўлса, кишилар учун катта танглик пайдо бўлади\nПайғамбаримиз соллаллоҳу алайҳи васалламнинг, саҳобаи киромларининг вақтларида рибохўрлик, ўғирлик содир бўлган, кўп молу мулкка аралашиб кетган, лекин пул муомаласи ёки ўғирланган нарсалар жинсидан бўлган ашёларни сотиб олиш ман қилинмаган. Уламоларимиз бунга ўхшаш нарсаларни сўраб суриштириб, четлашга уриниш васвасадир, дейдилар.\n3. Чегараланмаган ҳаром, чегараланмаган ҳалолга аралашиб кетиши. Ҳозирги замондаги моллар шунинг мисолидир. Бундай пайтда ҳаромлигига ҳужжат далил бўлган нарсанигина ҳаром, деб айтилади. Бошқа нарсалар ҳалоллик ҳукмини олади. Чунки, шариат ҳукми бўйича аслида моллар ҳалолдир. Кишилардаги фисқ ғолибдир. Шариат қоидаси бўйича асл билан ғолиб тўқнашиб қолса ва ғолибнинг аниқ белгиси бўлмаса, асл устун келади.\nПайғамбаримиз соллаллоҳу алайҳи васаллам ва саҳобаи киромлар даврида ҳаромдан топилган молу-дунё, рибохўрлик фойдаси, ўлжадан беркитиб олинган нарсалар, баъзи таланиб олинган моллар аралашиб кетган.\nҲеч ким мазкур нарсаларнинг ҳаром ҳолида ҳолол молларга аралашиб кетишига қарамай бозорни ёпишга ёки олди-берди қилмасликка амр қилмаган.\nНАРХНИ ЧЕГАРАЛАШ ВА ЭҲТИКОР\n«Нархни чегаралаш» деганда ҳоким, унинг ноиби ёки ҳукумат томонидан нархни чегаралаб қўйишни тушунилади.\n«Эҳтикор» (монополия) деганда эса турли услублар билан бир хил савдо молини эгаллаб олиб нархни оширишга урунишни айтилади. Исломда бу икки иш ҳам ҳаром, иқтисодий жиноят ҳисобланади.\nЛуғатда ушлаб туришга «Эҳтикор» деб айтилади.\nШариатда эса сотиб олинган нарсани нархни ошириш учун қасддан сотмай ушлаб туришга эҳтикор деб айтилади.\nУшбу таърифдан эҳтикор бўлмайдиган ҳолатлар ҳам аён бўлади.\n1. Ўзи етиштирган нарсани ушлаб туриш эҳтикор эмас.\n2. Қайта сотиш учун эмас, ўз эҳтиёжи учун сотиб олган нарсани ушлаб туриш ҳам эҳтикор эмас.\n3. Бошқа юртдан сотиб олиб келинган нарсани ушлаб туриш ҳам эҳтикор эмас. Агар доимий равишда олиб келадиган одам бўлса-ю, нархни сунъий равишда ортдириш мақсадида ушлаб турса эҳтикор бўлади.\nУламоларимиз халқ оммасининг эҳтиёжи кўпроқ тушадиган нарсалар, хусусан, озиқ-овқатнинг эҳтикорига алоҳида, бошқа нарсаларнинг эҳтикорига алоҳида қараганлар.\nБиринчисини мутлақо мумкин эмас, десалар, иккинчисини қимматчилик вақтида мумкин эмас, деганлар.\nЭҳтикор ҳақида юқоридаги мазкур ҳадисдан бошқа бир қанча ҳадислар ҳам келган улардан баъзиларини зикр қилсак мавзуъни яна ҳам очиқроқ тушунишимизга ёрдам берса, ажаб эмас. «Муломаса» луғатда, ушлаб кўриш, маъносини англатади.\nАмалда эса матнда келганидек, ушлаганини олиш, қоидаси асосида савдо қилинади. Савдо молини айлантириб кўриш, яхшилаб текширишга имкон берилмайди. Қўлинг тегдими, оласан, деб туриб олинади. Албатта, бу ғиромликдан иборат нарса. Савдо деган икки томон розилиги билан, айби бўлса айтиб, кўриб, айниш ихтиёри билан бўлиши керак.\n«Мунобаза» эса луғатда «ирғитиш» маъносини билдиради.\nАмалда эса «қачон сенга ушбу кийимни ташласам савдо вожиб бўлур», дейишлик.\nБу ҳам ғирт ғирромликнинг кўринишларидан бири, шунинг учун ҳам Исломда бундоқ золимона савдони ҳаром қилган. Ҳозирда ҳам моли касодга учраб, савдоси юришмай қолган баъзи савдогарлар шунга ўхшаш ишларни қилишга ўтадилар. Бу эса шариатга тўғри келмайди. Мусулмонлар огоҳ бўлишлари керак.\n«Нажш» сўзи луғатда шишириб кўрсатиш маъносини англатади.\nСавдода эса бошқаларни алдаб қизиқтириш учун бир нарсани ортиқча баҳога сотиб олишга айтилади.\nБунда сотувчи билан келишиб олган шериклари бўлади. Сотувчи савдо молини мақтаб туради. Шериклар эса одам тўпланганда келиб, жуда зўр нарса экан, баҳоси ҳам арзон, деб хўжакўрсинга сотиб оладилар. Буни кўриб турган бошқа кишилар ҳам қизиқиб сотиб ола бошлайдилар. Бу иш очиқ ойдин алдамчилик экани кўриниб турибди. Бундоқ услуб билан пул мол топишни Ислом ҳаром қилди.\n«Муҳоқала», «ҳақл» – дала сўзидан олинган бўлиб, даладаги ўсимликни сотиш маъносини билдиради.\nВоқеъликда эса ўсиб чиқаётган ёки чиққан майса экинни ўлчовли буғдойга сотишни англатади.\nБундоқ савдо мумкин эмас. Чунки, аниқ навли, маълум ўлчовли нарсани, ўзи йўқ, ўлчови ва нави маълум эмас нарсага алмаштириш ҳисобланади. Экилган буғдой униб чиқиб, етилиб ҳосилга кирадими, йўқми, яхши бўлиб пишадими, пишса нави қандоқ бўлади ҳаммаси номаълум. Бу ҳолда тайёр буғдойнинг эгаси куйиб қолиши мумкин.\n«Музобана» «забн» қайтариш сўзидан олинган бўлиб, бир нарсани олиб ўрнига бошқа нарсани қайтариш маъносини билдиради.\nВоқеъликда эса бир меванинг хўлини олиб қуруғини қайтаришга айтилади.\nМисол учун, дарахтда турган хўл хурмони олиб ўрнига қуруқ хурмо ёки токдаги узумни олиб ўрнига майиз қайтариш. Бу ҳолатда ҳам савдода аниқлик бўлмайди. Хўл мева қуритилганда ўз ўрнига олинган қуруқ мева сифати ва миқдорига тўғри келадими, йўқми маълум эмас.\n«Муъовама» «ом» йил сўзидан олинган бўлиб йиллашиш маъносини билдиради.\nВоқеъликда эса бир дарахтнинг бир неча йиллик мевасини олдиндан сотишни билдиради.\nБундоқ савдо ҳам ҳаромдир. Чунки, унда йўқ нарсани, таслим қилиб бериб бўлмайдиган нарсани сотиш билан шуғулланади.\n«Мухобара» «хабар» экишиш сўзидан олинган бўлиб, шерикликка ер экиш маъносини билдиради.\nВоқеъликда эса ер эгаси ўз ерини бир кишига бериб, ўзинг нима қилсанг, қилавер, менга маҳсулотнинг фалон қисмини берасан, дейишидир. Бу ҳам аниқ нарса бўлмагани учун жоиз эмас.\n«Санъя» истисно маъносини англатади.\nВоқеъликда эса бир нарсани номаълум қисмини истисно қилиб сотишга айтилади.\nМисол учун, сенга ушбу кийимларнинг баъзисидан бошқасини сотдим, дейишлик. Чунки, бунда ҳам номаълумлик бор. Унинг оқибати бир томонга зулм бўлиши, уруш-жанжал келиб чиқиши мумкин.\nАгар ўша истисно қилинган нарса маълум бўлса, савдо жоиз бўлади. Пайғамбаримиз соллаллоҳу алайҳи васаллам бунга рухсат берганлар.\n«Ароя» орият вақтинча фойдаланиш маъносини билдиради.\nВоқеъликда эса бой одам камбағалга, ушбу дарахтнинг бу йилги мевасидан фойдаланавер, дейди.\nКамбағал ўзига ориятга – вақтинча фойдаланишга – берилган дарахт олдига келиб-кетавериши бой учун ноқулайлик туғдириб қолиб, сенинг шу дарахтингдан чиқадиган мевани ҳозироқ бериб қўяй, деб у билан келишади. Ана ўша савдо истисно тариқасида жоиз. Чунки, икки ҳолатда ҳам камбағал фойда кўради. Айниқса, тайёр мева берилганда аниқ фойда муддатдан олдин юзага чиқади.\n«Ароя» – орият – луғатда вақтинча фойдаланиш, деганидир.\nШариатда эса вақтинча фойдаланиш учун берилган нарсанинг фойдасини муддатдан илгари мол эгаси томонидан сотиб олинишига айтилади.\nМисол учун, бой одам камбағал кишига ушбу дарахтни сенга бир йилга ориятга – вақтинчалик фойдаланиб туришга бердим, дейди. Камбағал дарахтни парвариш қила бошлайди. Унинг келиб-кетиб ишлашлари бойга бир оз танглик туғдиради. Шунда бой шу дарахтингдан бу йил чиқадиган мевани менга сот, дейди. Истисно тарийқасида бунга шариатда рухсат берилган.\n«Орият»ни қарз, деб ҳам аташ одат бўлган. Лекин бу икки нарса орасида фарқ бор.\n«Орият» бир киши ўзининг ҳайвони, кийими ёки идиш ва шунга ўхшаш нарсаларини бошқа кишига вақтинчалик фойдаланиш учун бериб туришдир. Ориятга олинган нарсанинг ўзи яна эгасига қайтариб берилиши шарт.\n1. Зоминлиги бор орият.\nБунда орият олувчи, ориятга олинган нарсага бирор нарса бўлса, тўлаб беришга зомин бўлади.\n2. Адо қилинадиган орият.\nБунда, ориятга олинган нарсага, ориятга олувчининг айбсиз бирор нарса бўлса тўлаб бермайди.\n«Ким ошди савдоси» ҳаммага маълум ва машҳур савдо. Унда савдо молини кўпчилик ҳузурида бозорга солинади. Бошланғич баҳо эълон қилинади. Биров мен шу баҳони бераман, дейди. Сотувчи, ким ошди? дейди. Бошқа биров нархни оширади. Охирги нархни берган одам молни сотиб олган бўлади.\n«Рибо» луғатда зиёда маъносини англатади.\nШариатда эса молни молга алмаштиришда эвазсиз ортиқча мол олишга айтилади.\nРибо (судхўрлик) бечораларнинг ночорлигидан фойдаланиб, уларнинг меҳнати эвазига бойлик орттиришдан иборатдир. Бир инсон ночор бўлиб, иш юритишга, оила тебратиб бола-чақа боқишга сармояси қолмай, пулдор кишининг олдига ҳожатини айтиб борса, унга садақа ёки яхши қарз беришнинг ўрнига, судхўрлик юзасидан муомала қилади. Яъни, мен сенга маълум муддатга, маълум миқдор пул бераман, сен бу пулни бунча фоизга кўпайтириб берасан, дейди. Агар тайинланган муддатдан кеч қолса, яна устига фоиз қўшилади ва ҳоказо.\nБизнинг тилимизда «рибо» сўзи судхўрлик деб таржима қилиб келинган.\nЯхшироқ тушуниш, маънонинг Қуръони Каримдагига янада яқинроқ бўлиши учун айтиш керакки, араб тилида «рибо» сўзи зиёда бўлди, кўпайди маъносини англатади. Шариатда эса қарз берувчи қарздордан маълум вақт муқобилига асл мол устига оладиган зиёда рибодир.\nРибо икки хил бўлади:\n1. Насия рибоси:\nҚарзни адо этишни кечга суриш эвазига олинадиган фойда. У оддий қарз бўлса ҳам сотиб олинган нарсанинг нархи бўлса ҳам бари-бир.\n2. Савдо рибоси:\nОлтин, кумуш, буғдой, арпа, туз ва хурмоларда бир жинсдаги нарсани алмаштиришда зиёда олишдир. Буни Рибо ал-Фазл ҳам дейилади.\nСарлавҳада келган иккинчи сўз «Сарф» эса луғатда «Зиёда» маъносини билдиради.\nШариатда - нақд пулни нақд пулга, хоҳ бир жинсдан бўлсин, хоҳ турли жинсдан бўлсин, сотишга айтилади.\n«Салам» луғатда таслим қилиш-бериш маъносини англатади.\nШариатда эса зиммадаги васф қилинган молнинг қийматини олдиндан беришга айтилади.\nБундоқ савдони «салаф» ҳам дейилади, бу қийматни олдин берилган деган маънони англатади.\nБу савдо ҳожат тушганда рибо аралашмаслиги шарти ила жоиз. Яъни, олди сотди қилинаётган нарса бир хил бўлмаслиги ва рибони бошқа кўринишлари бўлмаслиги керак.\n«Салам»да олувчи сотувчига: «Мен сенга бу дийнорни фалон нарсани менга сотишинг учун, фалон вақтда ва фалон жойда беришинг учун топширдим», дейди.\nСалаф савдода қуйидагилар бўлиши шарт:\n1. «Маълум ўлчов».\nСоъ, мудд каби ёки бошқа ўлчовлар аниқ айтилиши керак. Мен сенга бу динорларни бунча соъ хурмо учун бердим, деб, сотиб олинаётган нарсанинг ўлчови аниқ айтилиши керак.\n2. «Маълум вазн».\nНархи олдиндан берилаётган савдо молининг вазни, агар унинг миқдори вазн билан ўлчанадиган бўлса, аниқ айтилиши керак. Мисол учун, мен сенга ушбу динорлари менга бунча мисқол тиллони сотишнинг учун таслим қилдим, дейиши керак.\n3. «Маълум муддат».\nЯъни, нархи олдиндан берилган савдо моли харидорга қачон берилиши ҳам аниқ келишиб олиниши керак. Ана шунда турли келишмовчиликларнинг олди олинган бўлади.\nБиз «гаров» деб таржима қилган сўз арабчада, «раҳн» дейилиб, луғатда тутиш, давомийлик ва субут маъноларни билдиради.\nШариатда эса «қарз сабабидан ҳужжат сифатида ишонч учун тутиб қолинган молга гаров», дейилади.\n«Шуфъа» луғатда, қўшиш маъносини англатади.\nШариатда эса эски шерикка шериклик нарсани сотиб олиш имтиёзи мажбуран берилишини, англатади. Яхшироқ тушуниб олиш учун мисол келтирайлик:\nИкки киши шерик бўлиб бир ҳовли олишган. Вақт ўтиб, бирлари ўз ҳиссасини сотмоқчи бўлса, ўша сотиладиган қисмини олиш имтиёзи эски шеригига берилади. У хоҳласа, биров қарши чиқа олмайди, ҳатто сотаётган шериги ҳам, сендан бошқага сотаман, дея олмайди.\nЛуғатда «Ижара», ажр, берилган ҳақ маъносини билдиради.\nШариатда эса маълум эваз бадалига бир нарсани бағишлаш ва мубоҳ қилишга оид қасд қилинган аҳдномага ижара, дейилади.\nМаълум эваз бадалига, дейилганидан, маълум эваз бадалига бўлмайдиган, ҳиба, васият, шериклик ва ориятга бериш каби муомалалар ижарага кирмаслигини билдиради.\n«Бир нарсани бағишлаш ва мубоҳ қилиш», деганидан эса жинсий алоқага оид ақдлар чиқиб кетади, чунки, у ижара дейилмайди. Эркак ҳайвонларни (эркаклигидан истифода қилиш учун) ижарага олиб бўлмайди.\n«Қасд қилинган» деганидан қасд қилинмаган, арзимаган нарсалар чиқиб кетади. Улар ҳам ижара дейилмайди.\n«Маълум» дейилганидан, номаълум нарсаларга одам ёки нарса ишлатиш чиқиб кетади. Ундоқ ақдни музораба ёки жаъола, дейилади.\nҲанафий мазҳабида эса қисқа қилиб:\n«Ижара эвазли манфаатлар учун тузилган ақддир», дейилади.\nЯъни, ижарада икки томон манфаати асос бўлади. Ижарада мулк бир томондан иккинчи томонга бир йўла ўтиши ҳам йўқ. Шунингдек, бир нарсадан бир томон манфаат олиб, иккинчи томон манфаат олмаслиги ҳам йўқ.\n«Шарикат» ёки «ширкат» луғатда, аралашиб кетиш маъносини англатади.\nШариатда эса ширкат раъсулмол ва фойда хусусида шерик бўлганлар орасидаги ақддан иборатдир.\n«Ваколат» луғатда вакил, намоянда қилмоқ маъносини англатади.\nШариатда эса бир кишининг ўз ўрнига бошқа бир кишини мутлақ ёки шартли равишда қўйишидан иборатдир.\nИслом уммати доимо молу мулкда, молиявий муомалаларда шерикликни маъқуллаб келган. Чунки, модомики кишилар бир жамиятда яшар эканлар бундоқ ишга муҳтождирлар.\nШиркатлар бир неча хил бўлади:\n1. Абдон ширкати.\nБу хилдаги ширкатда ҳар ким ўз ҳиссаси билан иштирок этади. Бировнинг ҳиссаси кўп, бошқаники оз бўлиши мумкин. Биров ширкат ишида масъул, бошқаси масъул эмас бўлиши ҳам мумкин. Кўпроқ тарқаладиган ширкат ҳам шу.\n2. Муфоваза ширкати.\nТенгдошлик ширкати. Бундоқ ширкатда шерикларнинг раъсулмолдаги ҳиссаси ҳам, ширкатдаги иши ҳам ва фойдадаги улуш ҳам тенг бўлади.\n3. Зиммадорлик ширкати.\nМоли ҳам, иши ҳам йўқ шахслар шерик бўлиб баробар нарсани насияга олиб, ўшани ишлатиб тушган фойдасини бўлиб олиш билан шуғулланади.\n4. Музораба ширкати.\nБунда раъсулмол бир томондан, хизмат иккинчи томондан бўлади. Молнинг эгаси ишчи билан келишиб, молни унга беради. Тушган фойда келишувга асосан бўлиб олинади. Зарар эса мол эгасига бўлади. Ишчи эса қилган меҳнатидан зарар кўради, холос.\nХулоса қилиб айтадиган бўлсак, Ислом шариатида ширкатлар ишига катта эътибор берилган. Чунки, эркин иқтисодий ривожланиш асосан ширкатларга боғлиқ. Кўпчилик бир ўзи бирор ишни юритиши қийин. Ширкат бўлганда эса иш осонлашади. Шунинг учун ҳам эски фиқҳ китобларимизни варақлайдиган бўлсак, бу масалада ҳаддан зиёд кўп ва фойдали маслаҳатларни кўрамиз. Мусулмон кишилар топган молу-мулклари ҳалол-пок бўлишини истасалар бошқа иқтисодий фаолиятлари қатори ширкат ишларида ҳам шариат кўрсатмаларига амал қилмоқлари лозим.\n«Қарз» луғатда қирқиш маъносини билдиради. Чунки, қарз берувчи ўз молидан маълум бўлакни қирқиб қарзга беради.\nШариатда эса бошқа кишига бир нарсани унинг бадалини қайтариб бериш шарти билан мулк қилиб беришдир.\nДемак, қарзга олинган нарса қарзга олувчининг мулкига айланади. Уни хоҳлаганича ишлатади. Қарз берувчига эса бадалини берса бўлади.\nҲАВОЛА ВА КАФИЛЛИК\n«Ҳавола» - бировга ўтказиш деганда, қарздор ўзида ҳаққи бор кишига, фалончиниг мендан қарзи бор, сен мендаги ҳақингни ўшандан ол, дейишдир.\nКафиллик, маълум нарса, биров бошқага кафиллик қилади. Бу икки нарса ҳам жоиздир.\nМУСОҚОТ ВА ХАРС\nМусоқот - шериклик учун суғоришдан, шерикликка боғдорчилик қилиш тушунилади. Бир кишининг боғи бўлади. Уни боғбонга беради. Ораларида йиғиладиган маҳсулни маълум миқдорда бўлиб олишга келишилади.\nМевани дарахтда турганда тахмин билан ўлчашни арабчада – харс - дейилади. Харс молиявий муомалаларда ҳам келиши мумкин бўлгани учун бу ерда ҳам зикр қилинмоқда.\nЭкинларга офат етгандаги ҳолат «жоиҳа» дейилади.\nЭкинларга офат етганда, хусусан, икки томондан молиявий муомалага кириб қолган экинларга офат етса нима бўлади? Мисол учун, бир деҳқон бировнинг ерини олиб, шартнома асосида экди. Аммо, сел, дўл, бошқа бирор офат ёки ҳашорат туфайли ҳосил ола билмади, ҳосили кам ёки сифатсиз бўлди. Бундоқ ҳолда қандоқ тасарруф қилинади?\nБир киши етилган меваларни сотиб олган. Лекин, уларни териб олиб савдога қўйгунча бўлмай офат етиб, мевалар ҳалокатга учраган. Оқибатда қарзга ботиб қолган. У кишини ноқулай ҳолатдан чиқариш ниятида Пайғамбаримиз соллаллоҳу алайҳи васаллам кишиларни унга садақа қилиш орқали ёрдам беришга чақирганлар. Аммо, бу ҳам кифоя қилмаган. Сўнгра охирги чора сифатида, Пайғамбаримиз соллаллоҳу алайҳи васаллам ҳақдорларга борини олиб, қолганига рози бўлиб қўйишни тавсия қилганлар.\nДемак, шунга ўхшаш, бирор офат туфайли экин-тикинида мусибатга учраб, оғир иқтисодий ҳолатга тушиб қолган кишига, мусулмонлар оммаси қўлларидан келганича ёрдам беришлари керак. Ундан ҳақдор бўлган кишилар ҳам борини олиб, қолганига рози бўлиши керак.\nМва дарахтда турган ҳолида сотилган, аммо сотиб олган киши нархни тўламай туриб, дарахтда турган меваларга офат етган. Бу ҳолда зарарни сотувчи кўтаради.\nБу масала жуда ҳам кенг ўрганилган ва уламолар орасида тортишувларга сабаб бўлган. Умумий ҳолатга қараб жумҳур уламолари, зарарни сотувчи кўтаради, деганлар.\nҲанафий ва Шофеъий мазҳаблари эса зарарни харидор кўтаради, деганлар. Лекин, ҳамма бараварига, зарар тортганга ёрдам берилади, деган.\nТафсилотга келганда эса қайси экин ва мевалар бу масалага оид, қайсилари оид эмас ва бошқа турли жиҳатлар майда-чуйдасигача ўрганиб чиқилган. Яъни, бошқа масалалар қатори бу масала ҳам ўзига керакли эътиборга эга бўлган.\n«Ҳадия» деганда бир одамни бошқасига эвазсиз ва беғараз шаклида белгиланган молиявий нарса тушунилади. Уни, ҳадя, ҳиба, атияя, минҳа ва бошқа сўзлар билан ҳам аталиши мумкин ва бу номларнинг ҳаммасининг ўзига яраша хусусиятлари ҳамда тегишли ҳукмлари бор.\n«Манийҳа» соғиб ичиб туриш учун берилган туя, қўй ёки сигирдир. Бу ҳам ўз эгасига, ўз вақтида қайтарилиши лозим. Ўзига ёрдам сифатида вақтинча соғиб ичиб туриш учун берилган ҳайвонни эгасига бермай қўйиш ўта номардлик ва инсофсизлик бўлади. Бир одамнинг Аллоҳ берган ҳаққини поймол этиш бўлади.\nҚишлоқ жойларда болали, камбағал оилалар соғиб ичадиган ҳайвонга ўта муҳтож бўладилар. Ундоқ оилалар ҳар қандай қийинчиликларга чидаб бўлса ҳам оиладан соғин ҳайвонни йўқотмасликка ҳаракат қиладилар. Чунки, уларнинг тирикчиликларининг бир томони шунга боғлиқ бўлиб қолади. Ана шундоқ ҳолда бир бой-бадавлат одам бир соғин ҳайвонни соғиб ичиб туриш учун бирор камбағал, муҳтож оилага берса, ҳақиқатдан улуғ иш қилган бўлади. Унга ажру савоблар улуғ бўлиши турган гап.\nУшбу икки маънони арабчада «Умраа ва руқбаа» дейилади.\n«Умраа» деганда шу нарсани сенга умрбодликка бердим, деган бўлади. Яъни, бу дунёда умр кечириб турсанг сеникидир, деган бўлади.\n«Руқбаа» эса муроқобот кутиб туриш маъносини билдиради. Унда бу нарса сенга, сен олдин ўлсанг, менга қайтади, мен олдим ўлсам, сенда қолади, деган бўлади.\nБиров бошқасига ушбу нарсани сенга умрбодга бердим, деб берса, у олиши билан ўша нарса олган одамнинг мулкига айланади. Бундан кейин барча муомалалар унинг мулкига бўлган муомалага ўхшаш бўлар экан. Ҳатто, умридан кейин, яъни, ўлганидан кейин ҳам ўша одамнинг мулки сифатида меросхўрларига қолади.\nҚАТИЙЪА - СУЮРҒОЛ\n«Суюрғол» сўзи ҳозирги замон истилоҳида йўқ. Чунки, бу сўзга тегишли иш қолмаган. Илгари подшоҳ томонидан бир кишига совға тариқасида бўлиб берилган ерга «суюрғол», дейилган.\nБу маъно арабчада «Қатийъа», дейилади. Ислом давлати раҳбарига ўзи хоҳлаган кишига суюрғол ери бериш ҳуқуқи берилган.\n05:00 / 17.02.2017 3234\n13:45 / 06.02.2019 5786\n2552 05:00 / 17.02.2017\nТаърифи Суғурта арабчада таъмин, дейилади. Бу янги арабий истилоҳ бўлиб, унинг инглизча истилоҳдаги муқобили Insurance яъни, омонликни рўёбга чиқаришдир. Sekurity ажнабий давоми...\n3475 05:00 / 17.02.2017\nТопиб олинган нарса, агар уни топиб олган одам эгасига қайтариб бериш учун олганига гувоҳ келтирган бўлса, омонатдир.Исҳоқ ибн Роҳавайҳ ўзининг .Муснад, номли давоми...\n3266 05:00 / 17.02.2017\n2024 05:00 / 17.02.2017


Елена Исинбаева: “Ўзбекистонда кўпроқ вақт ўтказишни истайман” / Olamsport.com\n13:18Агуэро "Манчестер Сити"даги юбилей голларини урди\t0 12:57BОООООМ! Мейвезер Конорга қарши реванш жангни анонс қилди + ФОТО\t0 12:36Дональд Серроне: У мени ҳаяжонга солиб қўйди\t1 12:14МакГрегор - Серроне. Тўлиқ жангни TAS-IX ҳудудида томоша қилинг (ВИДЕО)\t0 11:53"Манчестер Юнайтед" текширув остига қўйилди\t0 11:31UFC 246. Конор МакГрегор қайтган баҳсдан қайноқ ФОТОГАЛEРEЯ\t0 11:10МакГрегор ғалабадан сўнг нималар деди?\t0 10:52Конор - Ковбой оқшомидаги Петтиснинг кутилмаган мағлубияти\t0 10:31UFC. Конор МакГрегор иштирокидаги жанг сониялар ичида якунланди\t5 10:10Футбол. Бугун Олимпиячиларимиз ярим финал йўлланмаси учун ўйин ўтказишади\t0 09:52Биатлон. Эркаклар эстафетасида французлар ғалаба қозонишди 0 09:25МакГрегор - Серроне. Жангни томоша қилиш учун ҳаволалар (трансляция)\t0 09:25UFC 246. UFC собиқ чемпиони имкониятни бой бериб қўйди\t1 09:01Бэйл яна стадионни муддатидан аввал тарк этди\t0 08:39UFC 246. Россиялик енгилмас UFC жангчиси навбатдаги ғалабасига эришди\t0\n04 мар 11:46\nЕнгил атлетика, Тадбирлар\nЕлена Исинбаева: “Ўзбекистонда кўпроқ вақт ўтказишни истайман”\nТеглар : Елена Исинбаева\nХабарингиз бор, шу кунларда жаҳон спорти юлдузи, икки карра Олимпия ўйинлари ғолиби Елена Исинбаева Тошкент шаҳрида бўлиб турибди.\nБугун Миллий олимпия қўмитасида Елена Исинбаева иштирокида матбуот анжумани ташкил этилди. Унда Оммавий ахборот воситалари ходимлари ўзларини қизиқтирган саволлар билан мурожаат қилишди.\nМен илк маротаба Ўзбекистондаман. Ушбу ҳамкорлик учун, илиқ кутиб олишгани ва албатта меҳмондўстлик учун миннатдорчилик билдираман. Барчага раҳмат. Бу ерда кўпроқ вақт ўтказишни истайман. Мамалакатингизга спортга юқори эътибор қаратилмоқда. Осиё ўйинларини қабул қилиш йўлида ҳам сизга омад тилайман.\nФарзандларингизни ҳам спортга берасизми?\nКатта қизим ярим йилдан буён спорт гимнастикаси билан шуғулланмоқда. Улар катта бўлгани сари танловни ўзлари амалга оширишлари мумкин бўлади. Ўғлим эса хоккейчи бўлиб, юртимиз байроғини кўкларга кўтаришини истардим. Турмуш ўртоғим иккимиз шуни ният қилганмиз.\nКатта спортга қайтиш истаги\nБу истак жуда катта. Спортдаги ғалабадан кейинги ҳисларни тасвирлаб беришим қийин. Мен бугунги кунда ХОҚ таркибида фаолият олиб боряпман. Кузатув кенгашида. Спортда барча ғалабалар тоза, ҳалол бўлишини истайман. Спорт бугунги кунда нафақат хобби, балки касбга айланиб улгурган. Мен шундоқ ҳам спортни ичидаман.\nМураббий сифатида ўзини синаб кўриш\nБу борада албатта хоҳиш бор. Бироқ, бу иш машаққатни талаб қилади. Мен ҳозирча бунга тайёр эмасман. Мураббийлар ўз шогирдларининг муваффақияти учун ўзларини қурбон қилишлари лозим бўлади. Бу ишга алоҳида ёндошув талаб қилинади. Умуман, спортчи бўлиш қурбонлик талаб қилади. Мен спорт орқали кўп нарсага эришдим.\nҚатъий тартибсиз натижа бўладими? Ёш спортчиларга тавсиялар\nҚатъий тартиб орқали албатта муваффақият бўлади. Олимпия ўйинлари, жаҳон чемпионатлари, рекордлардан сўнг сен суперюлдузсан. Мен бахтлиман. Бу кеча бўлганди. Бугун эса янги кун. Хеч қачон бўшашмаслик лозим. Машғулотларда давом этиш керак. Тўғри, дўстлар билан ўйин-кулги, клублар, туғилган кунлар йўқ бўлади. Қисқа қилиб айтадиган бўлсак, кечаги натижа тарихга айланиб бўлди. Ёш спортчиларга маслаҳатим шуки, қандай маррага эришишдан қатъий назар тўхтаб қолмаслик керак.\nОта-онам фарзандлари спортчи бўлишини истагандилар. Аммо, у бир кун келиб Олимпия ўйинлари ғолибига айланишини тасаввур ҳам қилмагандилар.\nСтарт олдидан ўзини қандай тайёрлайди?\nЙўқ, бу сирни айтмайман. Энди болаларим бор (кулади). Ҳар ким ўзини турлича тайёрлайди. Кимдир чуқур нафас олади, кимдир қайсидир сўзларни эслайди.\nСиёсатчи бўлиш истаги борми?\nЙўқ. Мен ўзим тушунадиган соҳам – спортнинг ичида бўламан.\nHobart International. Қозоғистонлик теннисчи финалга йўл олди 0\nShenzhen Open. Бош соврин Россияга йўл олди 0\nОстапенко Окленддаги турнирда шахсий сабабларга кўра иштирок этмайди 0\n04 мар 12:26:16\nMurotjoni jang mudati aniq bo'ldi Shahram hamda Daniyel Roman bilan bir kechada jang qiladi.


Парижда “Ўзбек тили байрами” куни нишонланди\nПАРИЖ, 13 октябрь. /«Дунё» АА/. Мамлакатимизнинг Франциядаги элчихонасида тобора яқинлашиб келаётган «Ўзбек тили байрами»га бағишланган маданий тадбир ташкил этилди, деб хабар бермоқда “Дунё” АА мухбири.\nТадбирда ушбу мамлакатдаги ватандошлар вакиллари, хорижлик ўзбек тили ва адабиёти олимлари ва ихлосмандлари ҳамда ўзбекистонлик талабалар қатнашди\nЎзбекистоннинг Франция ва Португалиядаги элчиси Сардор Рустамбоев Ўзбекистон тараққиётининг янги босқичида она тилимизнинг жамиятдаги ўрни ва нуфузини ошириш бўйича амалга оширилаётган кенг кўламли чора-тадбирлар тўғрисидаги батафсил маълумотларни тадбир иштирокчилари эътиборига ҳавола қилди.\nТадбирда Франция ижтимоий тадқиқотлар институти илмий ходими, навоийшунос олим Марк Тутан ҳамда ўзбекистонлик тадқиқотчи Дилноза Дотўраева ўзбек тилининг тарихи ва ривожланиши тўғрисидаги маъруза билан иштирок этди. Улар ўзбек мумтоз адабиётининг ривожланиш босқичлари ҳамда ўзбек тилини бугунги кундаги ривожланиши билан боғлиқ фикрларини ўртоқлашди.\nШу билан бирга, ватандошларимиз иштирокида шеърхонлик ва “Сиз ўзбек тилини биласизми?” викторинаси ҳам ўтказилди. Унда 1-ўринни эгаллаган Париж Нантер университетининг магистранти Ҳумоюн Бобоев, 2-ўрин соҳиби - Версаль педагогика институтининг магистранти Хуршид Файзуллаев ва 3-ўрин эгаси - Версаль педагогика институтининг магистранти Моҳидил Хонимқулова эсдалик совғалар билан тақдирланди.\nФранция Шарқ тиллари ва цивилизациялари миллий институтида (INALCO) ўзбек тилидан таҳсил олаётган талабалар ҳам ушбу тадбирда иштирок этишди.\nДилноза Дотўраева, Франция ижтимоий тадқиқотлар институти тадқиқотчиси:\n- “Ўзбек тили байрами” доирасида биз бугун она тилимизнинг тарихи ва ривожланиши бўйича ўз фикрларимизни ўртоқлашдик. Агар биз тилимизни ривожлантирмоқчи бўлсак, унинг ёзма контентини бойитиб бормоғимиз лозим. Илм-фан ва бошқа соҳаларда унинг қўлланилишини кенгайтиришимиз керак. Дунёдаги тадқиқот ишларини ўзбек тилига таржима қилишимиз керак. Олимларимиз ўзбек тилида тадқиқот ишларини кўпайтиришса, тилимиз янада равнақ топади.\nПьер Гиём, Франция Шарқ тиллари ва цивилизациялари миллий институти талабаси:\n- Мен INALCOда ўзбек тилини ўрганаяпман. Ўтган йили Тошкент шаҳрига бордим. Халқингизнинг маданияти ва тарихини ўргандим. Бугун эса Ўзбекистоннинг Франциядаги элчихонасида ўзбек тили кунига бағишланган тадбирда иштирок этиш шарафига муяссар бўлдим. Ўзбекистонликларнинг барчасини яқинлашиб келаётган Ўзбек тили куни байрами билан табриклайман.\nМирзоҳид Раҳимов, тарих фанлари доктори:\n- Бугун элчихонада ватандошлар ва франциялик мутахассислар иштирокида ташкил этилган “Ўзбек тили байрами” тадбирида иштирок этганимдан бахтиёрман. Мен ҳозирги кунда Франция миллий кутубхонаси ва Миллий архивида изланишлар олиб бораяпман. Айтиб ўтиш керакки, ўзбек тилининг мавқеини халқаро даражада тарғиб қилиш бўйича кўп ишлар олиб борилмоқда. Фурсатдан фойдаланиб, барча юртдошларимни остонада турган ушбу байрам билан табриклайман.\n«Янги Ўзбекистон ва миллий кинематографи...\n«Янги Ўзбекистон ва миллий кинематография» ойлиги доирасида «Ўзбек миллий кино санъати ҳа...\nФранцияда ўзбек миллий мақом санъати нам...\nФранциянинг Тур шаҳрида ўзбек миллий мақом санъати, анъанавий ва халқ мусиқаси мероси наму...\nЎзбекистон Бадиий академиясида Гаянэ Мат...\nЎзбекистон Бадиий академиясининг Икуо Хираяма Халқаро маданият катта залида Гаянэ Матевос...\nБутунжаҳон Ҳунармандлар кенгаши президенти Бухорога ташриф б...\nЖанубий Корея пойтахтининг аҳоли гавжум бўлган жамоат жойлар...\nБишкекда Хитой-Қирғизистон-Ўзбекистон темир йўли қурилишинин...\nБугун Бухорода Халқаро зардўзлик ва заргарлик фестивали байр...\nСенатнинг навбатдаги ялпи мажлиси 28 май куни бўлиб ўтади...\nПокистонда Ўзбекистоннинг ШҲТга раислигига бағишланган давра...\nАҚШ Давлат котибининг ёрдамчиси бошчилигидаги делегация Тошк...\nЎзбекистонда нечта ахборот-коммуникация корхоналари мавжуд?...\nЎзбекистон ва Россия Президентларининг Махсус вакиллари Моск...\nМиср вакиллари Халқаро зардўзлик ва заргарлик фестивалида иш...\nЎзбекистон диний эркинликлар таъминланиши мавзусига бағишлаб...\nЖанубий Корея расмий идоралари вакиллари билан меҳнат миграц...\nОлий Мажлис Палаталарида Конституцияга ўзгартиришлар киритиш...\nШҲТга аъзо давлатларнинг жисмоний тарбия ва спорт вазирликла...\nМосква Давлат консерваториясининг катта залида «Ўзбекистон с...\nСаудия бозорларида Ўзбекистоннинг юқори сифатли маҳсулотлари...\nТуркия архивларида сақланаётган Ўзбекистон тарихига оид қўлё...\nБишкекда бўлажак ЕОИИ саммити онлайн форматда ўтказилади...\nЖанубий Корея уюшмаси раҳбари билан паррандачилик соҳасида ҳ...\nТошкентда Марказий Осиё ва Ўзбекистонда ёввойи ҳайвонларнинг...


Бош сахифа > Янгиликлар > Эзгуликка тўлсин бу дунё\n10.12.2018. Рўзғор маъмурчилиги аксар ҳолларда оила бошлиғи саъй-ҳаракатига боғлиқ. Бу хонадонда ҳам тамойил аслида шундай эди. Яхшигина қурувчи бўлган Ўктам ҳалол меҳнати билан фарзандларини бировдан кам қилмай ўстириб келаётганди. Бироқ тасодиф сабаб чап қўлини қаттиқ кесиб олди. Жароҳат асоратидан бармоқлари қотиб, ишламай қолди…


Ислом — оламшумул диндир | Мусулмоннинг қулай йўриқномаси\nИслом — оламшумул диндир\nИслом дини маданиятлари, ирқлари, одатлари ва ўлкалари фарқли бўлишига қарамай барча халқлар учун раҳмат ва ҳидоят қилиб юборилган диндир. Аллоҳ таоло айтди:\n«Албатта Биз Сизни барча оламларга раҳмат қилиб юбордик» (Анбиё: 108).\nШунинг учун ҳам, Ислом дини халқларнинг барча одат ва анъаналарини ҳурмат қилади ва мусулмонни уларнинг Ислом шариатига мухолиф бўлган қисмларинигина ўзгартишга амр қилади. Шу боис Исломга зид бўлган одатлар, Исломга муносиб тарзда ўзгартирилиши керак. Чунки буюрган ва таъқиқлаган Аллоҳ таоло — Билгувчи ва Бохабар зотдир. Аллоҳга бўлган инончимиз тақозоси эса, Унинг шариатига бўйинсунишимиздир.\nШуни унутмаслик керакки, Исломга ва унинг шариатига алоқаси бўлмаган одатларни ушлаш ёки улардан айрилмаслик, мусулмон учун машруъ эмас. Чунки улар одамларнинг одатлари ва мубоҳ муомала кўринишларидир.\nБутун Ер юзи Аллоҳга ибодат қилиш маконидир\nИслом бутун Ер юзини тирикчилик ва ибодат учун салоҳиятли макон деб ҳисоблайди. Ер юзида мусулмонлар ҳижрат қилишлари ва яшашлари учун муайян макон йўқ. Ибрат, Аллоҳ таолога ибодат қилиш имкониятига қарабдир.\nМусулмон ибодат қилиши таъқиқлансагина бир жойдан ибодат қилиш имконияти бўлган иккинчи жойга ҳижрат қилиб, кўчиб кетиши мумкин. Аллоҳ таоло бу ҳақда шундай дейди:\n«Эй иймон келтирган бандаларим, шак-шубҳа йўқки, Менинг ерим кенг, каттадир. Бас, сизлар Менгагина ибодат қилингиз!» (Анкабут: 56).


Президент сайлови арафасида Тошкент киночиларга қизил гилам тўшади\nПрезидент сайловларига тайёргарлик кўраётган Ўзбекистон пойтахти Тошкент шу кунларда йирик кино анжуманига ҳам мезбонлик қилмоқда.\nЎзбекистондаги президент сайлови арафасида пойтахт Тошкент йирик кино анжуманига мезбонлик қилмоқда.\n“Ипак йўли” дурдонаси Тошкент халқаро кинофестивали расман совет даврида Ўзбекистон пойтахтини “Шарқ юлдузи” дея кўз-кўз қилган “Осиё, Африка ва Лотин Америкаси” кинофестивалининг давоми сифатида тақдим қилинмоқда.\n37 давлатдан 400га яқин киночилар ташриф буюрган фестиваль ташкилотчиларга кўра, анжуман ўзбек киноси ва Ўзбекистондаги янгиланишларни дунёга танитишга хизмат қилади.\nҲомийлик асосида ўтказилаётгани айтилган анжуман харажатлари очиқланмаяпти.\n28 сентябрь куни Тошкентдаги Алишер Навоий номидаги Кино саройида “Ипак йўли дурдонаси” Тошкент халқаро кинофестивалининг очилишида Люк Бессон, Франко Неро, Никита Михалков, Митхун Чакраборти,Филипп Киркоров, машҳур турк сериаллари юлдузлари Ўзкан Дениз, Мелиса Памук, Сефа Зенгинлар фахрий меҳмонлар орасида кўринди.\nФестивалнинг бош меҳмони эса, АҚШда ўзига қарши жинсий тегажоғлиқ иддаолари ортидан 2016 йилда Россия ватандошлигини олган актёр Стивен Сигалдир.\nФестивалнинг VIP-меҳмонлари орасида 2012 йилда француз матбуотидаги солиқдан қочишга уриниш билан боғлиқ мунозаралар марказида қолган Жерар Депардье ҳам бор.\nҒарблик бу икки кино арбоби сўнгги йилларда Россия президенти Владимир Путинга яқинлиги билан танилган.\nТошкент халқаро кинофестивали 1968 йилдан 1988 йилгача ҳар икки йилда ўтказиб келинган.\nОсиё, Aфрика ва Лотин Aмерикаси халқаро кинофестивали дунёдаги энг йирик кинофорумлардан бири бўлган.\n2021 йилда Тошкент халқаро кинофестивали “Ипак йўли дурдонаси” номи остида қайта тикланди ва мамлакат мустақиллиги тарихидаги энг йирик кинофорум сифатида тақдим этилмоқда.\nКинофестивал ташкилотчиси бўлган Ўзбекистон Кинематография агентлиги матбуот котиби Нозим Сафарининг Озодликка айтишича, фестивалда дунёнинг 30 мамлакатидан 50 дан ортиқ фильм намойиш этилади.\n“Чет эл фильмларидан ташқари, ўзимизнинг киноижодкорлар ишлаган “101 Рейс”, “Бир кунлик тўй”, Рашид Маликовнинг “Тутқунлик” фильмлари тақдим этилади. Мақсад кино саноатига янги нафас олиб келиш, янги шартномалар имзолаш. Меҳмонларни Ўзбекистонда кино олиш мумкин бўлган локациялар билан таништириш. Улар Ўзбекистонни билгани билан қандай табиий декорациялар борлигини билмаслиги мумкин”, - дейди Нозим Сафари.\nТошкентда кинофестивал ўтаётган айни паллада пойтахтда “Шон-шуҳрат аллеяси барпо этилди. У ерда илк юлдуз таниқли ўзбек кинорежиссёри Шуҳрат Аббосов шарафига қўйилди.\nРоссияда ижод қилаётган ўзбекистонлик киноактер ва режиссер Улуғбек Йўлдошев Тошкентдаги фестивални “кино санъатига алоқаси йўқ ошпазлик ва гастрономик тадбир" деб атайди.\n“Ўзбекистондаги қўштирноқ ичидаги “ўзгараётган воқеалар”ни меҳмонларга кўрсатиш мақсад қилинган гастрономик ва туристик бир тадбир бу. Бугун айрим меҳмонлар Бухоро, Хивага олиб кетиляпти, у ерда ошхўрлик қилинади. Буни кинога умуман алоқаси йўқ ва кинофестивал бунақа ўтказилмайди. Олдинги пайтлар Тошкентда фестиваллар наф кўриш учун ўтказилган. Ҳозирги фестивалда эса, бор пулимизни сарфлаб, чет эллардан меҳмонларни олиб келиб йўқ нарсани бор деб кўрсатяпмиз.\nКино йўқ Ўзбекистонда. Мурод Ражабов фотиҳасини ўқиб кетганлар ва Мурод акани фикрига қўшиламан. Ҳозирги ишланаётган кинолар кино санъатининг яқинидан ҳам ўтмайди. Унга давлат бюджетидан пул сарфлаб, ўн фоизини ҳам қозонмаса нима кераги бор бунақа киноларни”, - дейди Йўлдошев.\nЎзбекистонлик рассом Шуҳрат Бобожон Тошкентдаги кинофестивални кино санъатига алоқаси йўқ тадбир деб атади.\n"Тошкент кинофестивали ташкил қилинган пайтда совуқ уруш бошланганди. СССР ўзини тарафдорларини Лотин Америкаси, Яқин Шарқ Осиёдан излади. Улар учун кинофестиваль қилиб берилди ва бунинг учун Тошкент танланган эди. А группадаги фестивалларга кириб билмайдиган киночилар ўшанда Тошкентга келишганди. У фестивални орқасида СССР деган давлат бор эди. Мақсад коммунизмни ёйиш ва тарафдорларни кўпайтириш эди. Ҳозир кимларнидир хоҳиши билан ўтказилаётган Тошкентдаги фестиваль кино дунёсида ўрни йўқ бир тадбир. Кимдир буни ностальгия учун қилаётган бўлиши мумкин, лекин кино санъати учун бу тадбирни фойдаси йўқ", - дейди Шуҳрат Бобожон.\n2000-йиллар бошида Ўзбекистоннинг марҳум биринчи президенти Ислом Каримовнинг тўнғич қизи Гулнора Каримова Тошкентда ўтказиб келган "Олтин гепард" кинофестивалига чет эллик кино ва шоу-бизнес юлдузларини миллионлаб доллар гонорар эвазига таклиф этгани учун танқид қилинганди.\nКаримованинг хос тадбирларида қатнашган Стинг, Хулио Иглесиас, Монсерат Кабалье, Род Стюарт, Таркан¸ Хосе Каррерас каби санъат юлдузларининг Тошкентга келиши учун уларнинг ҳар бирига камида 1 миллион евродан тўлангани айтилади. Бу юлдузларнинг айримлари Ўзбекистондаги инсон ҳуқуқларининг аянчли аҳволи сабаб “диктатор қизи” билан алоқалари боис ўз мамлакатларида танқидлар остида қолган.\nКинофестиваль ташкилотчиси бўлган Ўзбекистон Кинематография агентлиги матбуот хизмати бошлиғи Нозим Сафарининг айтишича, меҳмонларнинг ташрифи билан боғлиқ харажатларни ҳомий ташкилотлар ўз зиммасига олган.\nАйни пайтда фестиваль харажатлари ҳомийларга қанчага тушган, деган саволга Сафарий “аниқ нарса айтолмайман” деб жавоб берди.\nОсиë, Африка ва Лотин Америкаси киночилари иштирокидаги Тошкент халқаро кинофестивали 1968 йилдан бошлаб 1988 йилгача ўтказиб келинган.\n“Тинчлик, ижтимоий тараққиëт ва халқлар озодлиги учун” деган шиор остида ўтган кинофестиваль 100га яқин мамлакатдан келган киночилар анжумани сифатида шуҳрат қозонганди.\nБу сафарги Тошкент кинофестивали меҳмонлари орасида россиялик таниқли кинорежиссёр Никита Михалков ҳам бор. 2015 йилда Украина Михалковни Россиянинг Қримни аннексия қилишини қўллаб-қувватлагани учун Украинага киришини тақиқлаган.\nРежиссёр 2007 йилда президент Путинга иккинчи муддати ниҳоясида президентликдан кетмаслик сўраб ёзилган хатга имзо чеккани учун Россиядаги либерал зиёлиларнинг танқидига учраганди. Михалков миллатчилик ва славянофиль қарашлари учун ҳам танқид қилинади.\nШавкат Мирзиёев ҳокимиятга келгач Россия билан сиёсий ва иқтисодий алоқалар баробарида маданий борди-келдилар ҳам кучайди. Бундан аввал россиялик ашаддий миллатчи Владимир Жириновский ҳамда ғарб санкциясига учраган телебошловчи Дмитрий Киселевларнинг Ўзбекистонга ташрифи ижтимоий тармоқларда мунозараларга сабаб бўлган эди.\nШу йил мартида Россия президенти Владимир Путин ҳақида фильм суратга олган Москвадаги "Мастерская" киностудияси Ўзбекистон президенти Шавкат Мирзиёев ҳақида фильм суратга олишни бошлагани хабар қилинганди.\nФильм тафсилотларидан хабардор киномунаққид Акмал Ризаев “Ўзбекистон президенти ҳақидаги фильм Путин ҳақидаги фильмга тақлидан суратга олинаётгани ва Ўзбекистондаги президент сайловлари арафасида намойиш қилиш режаланаётганини айтган.\nТаҳлилчиларга кўра, Тошкентдаги тадбир Ўзбекистоннинг амалдаги президенти Шавкат Мирзиёевни иккинчи муддатга сайлашга қаратилган кампаниянинг бир қисмидир. Президент Мирзиёевнинг фестиваль қатнашчиларига йўллаган табригида "Янги Ўзбекистон" яқин ва узоқ хориждаги ҳамкорларга қучоқ очаётгани урғуланган.


БМТнинг янги элчиси Сурияда урушаётган томонларни музокара бошлашга чақирди\nБМТнинг Сурия бўйича янги элчиси Лаҳдор Браҳимий Суриядаги ўзаро курашаётган томонларни қуролли тўқнашувни бас қилиб, музокара бошлашга чақирди.\nХалқаро элчи бу чақириқ биринчи навбатда мамлакат расмийларига тегишли эканини қайд этди.\nЯнги элчи мақомидаги ишининг дастлабки куни “Ал-Арабия” телекомпаниясига интервю берган Браҳимий Сурияда ўзгаришлар бўлиши зарурлигини ва бу зудлик билан амалга оширилиши шартлигини таъкидлади. Янги элчи бу ўзгаришлар Сурия элининг “қонуний талаблари”ни қондириши лозимлигига ишора қилди.\nАйни пайтда БМТ элчиси Суриядаги зиддиятга ташқи ҳарбий аралашув эҳтимолини рад қилди ва “бундай аралашув дипломатик уринишлар барбод бўлганини англатган бўларди”, дея билдирди.\nЖазоирлик дипломат Лаҳдор Браҳимий ўз режаси барбод бўлганини эътироф этиб, ўтган ой бу лавозимдан истеъфо берган Кофи Аннан ўрнига келган.\nБМТнинг янги элчиси баёноти қабатида Сурияда ҳукумат қўшинлари билан исёнчилар ўртасида мамлакатдаги ҳарбий авиация базалари устидан назорат ўрнатиш учун шиддатли жанглар бораётгани ҳақида хабарлар пайдо бўлди.\nҚароргоҳи Лондонда бўлган суриялик ҳуқуқ фаоллари маълумотларига кўра, исёнчилар Ироқ билан чегара яқинидаги Албу Камол базасини эгаллаб олишга муваффақ бўлган. Улар ер-осмон русумидаги кўплаб ракеталарни қўлга киритгани ва ҳарбий ҳаво ҳужумига қарши кучларнинг 16 нафар ҳарбийсини асир олгани айтилмоқда. Бироқ бу маълумотлар ҳали бошқа манбалар томонидан тасдиқланганича йўқ.


«Муслиманинг жамиятдаги ижтимоий ўрни» мавзусига бағишланган муслима аёллар ташкилотларининг олтинчи умумроссия съездининг якуний резолюцияси (қарори) | Muslimaat.uz\nМанзилингиз:Муслимаат»Бош саҳифа»Янгилик ва хабарлар»«Муслиманинг жамиятдаги ижтимоий ўрни» мавзусига бағишланган муслима аёллар ташкилотларининг олтинчи умумроссия съездининг якуний резолюцияси (қарори)\n«Муслиманинг жамиятдаги ижтимоий ўрни» мавзусига бағишланган муслима аёллар ташкилотларининг олтинчи умумроссия съездининг якуний резолюцияси (қарори)\nBy Muslimaat on\t Iyul 23, 2018 Янгилик ва хабарлар\nРоссия, Москва, «Альфа» меҳмонхонаси, 20 июль 2018 йил\n2018 йилнинг 20 июлида Москвада «Муслиманинг жамиятдаги ижтимоий ўрни» мавзусига бағишланган муслима аёллар ташкилотларининг олтинчи умумроссия съезди бўлиб ўтди.\nСъездда Россиянинг 34 та регионидан ҳамда қўшни мамлакатлар: Астрахань минтақаси, Владимир минтақаси, Кемерово минтақаси, Краснояр ўлкаси, Санкт-Петербург ва Ленинград минтақаси, Липецк минтақаси, Москва шаҳри, Москва минтақаси, Мурманск минтақаси, Нижегородск минтақаси, Омск минтақаси, Оренбург минтақаси, Пензенск минтақаси, Пермь ўлкаси, Ростов-на-Дону, Рязанск минтақаси, Саратов минтақаси, Свердловск минтақаси, Ставрополь ўлкаси, Челябинск минтақаси, Адыгея Республикаси, Бошқирдистон Республикаси, Доғистон Республикаси, Ингушетия Республикаси, Қрим Республикаси, Мордовия Республикаси, Шимолий Осетия-Алания Республикаси, Татаристон Республикаси, Карелия Республикаси, Кабардино-Балкар Республикаси, Карачаево-Черкес Республикаси, Чеченистон Республикаси, Ўзбекистон Республикаларидан муслима аёллар ташкилотларининг раҳбарлари ва вакиллари иштирок этдилар.\nСъезд иши давомида даврада муслима аёлнинг жамиятдаги ижтимоий ўрни, замонавий аёлнинг шахсий, касбий ҳамда руҳий ривожланиш жараёнидаги ўзини ўзи англаш масалалари кўриб чиқилди.\nИжтимоий лойиҳалар, хайрия ишлари билан шуғулланувчи, шунингдек, мамлакатнинг ва умматнинг ҳаётида иштирок этувчи муслима аёлларнинг ижтимоий фаолияти ҳамда тутган ўрни каби масалаларга алоҳида эътибор берилди. Шу билан бир қаторда бундай фаолият ижод билан шуғулланиш, атрофдагиларнинг яшаш шарт-шароитларини яхшилаш, руҳий ва ижтимоий масалалар ечимини топиш, аҳолининг ҳимояга муҳтож қатламига ёрдам кўрсатишга йўналтирилгани ҳам таъкидлаб ўтилди.\nБарча съезд қатнашчилари замонавий муслима аёлнинг фаол ҳаёт йўли Қуръонга ҳамда Пайғамбаримиз соллаллоҳу алайҳи васалламнинг суннатларига мувофиқ бўлмоғи лозим, дея якдиллик билдиришди. Шунингдек, замонавий муслима аёл Россия жамиятининг ажралмас қисми ва унинг ижтимоий, иқтисодий ҳамда сиёсий ривожланишига таъсир кўрсата олади, деган фикрга қўшилишди.\nЮқорида келтирилганларга асосланган ҳолда «Муслиманинг жамиятдаги ижтимоий ўрни» мавзусига бағишланган муслима аёллар ташкилотларининг олтинчи умумроссия съезди якуний резолюциясига (қарорига) киритиш учун қуйидаги таклифлар берилди:\nАёлнинг асосий ижтимоий вазифаси – оила ва унинг мулкини сақлаш, фарзанд тарбияси, тақводор умр йўлдошга эргашмоқ ҳамда уни қўллаб-қувватламоқ.\nАбу Ҳурайра розияллоҳу анҳудан ривоят қилинган ҳадисда Пайғамбаримиз алайҳиссалом:\n«Аёлларнинг яхшиси – назар солсанг, хурсанд қиладиган, амр қилсанг, итоат этадиган ва ғойиб бўлсанг, ўз нафсида ҳамда молингда сени муҳофаза қиладиганидир», деганлар.\nАллоҳ таоло Нисо сурасида эрига итоаткор аёлларнинг мақтовида қуйидагиларни айтади:\n«Солиҳа аёллар – итоаткор ва Аллоҳнинг ҳифзи ҳимояси бўйича ғойиб (эр)ларининг муҳофазасини қилувчилардир» (34-оят).\nАёллар ҳам эркаклар каби, ҳар бир мусулмон каби имкон қадар нафақат қариндошларига, балки етимларга, камбағалларга, узоқ-яқиндаги қўшниларга, ҳамкасбларга, мусофирларга, тақдир тақозоси билан қийин аҳволга тушиб қолган кишиларга, шунингдек, қўл остида ишловчиларнинг тирикчилигига ёрдам бериши даркор.\nНаҳл сураси, 97-оят:\n«Эркагу аёл, ким мўмин ҳолида яхши амал қилса, Биз унга яхши ҳаёт кечиртирамиз ва, албатта, уларни қилиб юрган амалларининг энг гўзалига бериладиган ажр ила мукофотлармиз».\nНисо сураси, 36–37-оятлар:\n«Ва Аллоҳга ибодат қилинглар ва Унга ҳеч нарсани ширк келтирманглар. Ота-онага, кариндошларга, етимларга, мискинларга, яқин қўшниларга, ён қўшниларга, ёнбошдаги соҳибларга, кўчада қолганларга ва қўлингизда мулк бўлганларга яхшилик қилинглар. Албатта, Аллоҳ ўзини юқори тутувчиларни ва одамлар устидан фахр қилувчиларни хуш кўрмас. Улар бахиллик қиладиган, одамларни бахилликка буюрадиган ва Аллоҳ уларга Ўз фазлидан берган нарсаларни беркитадиганлардир. Ва кофирларга хорловчи азобни тайёрлаганмиз».\nМуслима аёл мамлакатнинг сиёсий ҳаётида иштирок этиш, эркин (очиқ) сайловларда қатнашиш, давлат ва ижрои ҳокимиятнинг сиёсатида таъсир кўрсатиш ҳуқуқига эга. Шу билан бир қаторда, у агар гуноҳ ишларга буюрилинмаса, ҳукмдорларга итоат этмоғи лозимдир.\nИбн Умар розияллоҳу анҳумодан ривоят қилинади. Расулуллоҳ соллаллоҳу алайҳи васаллам айтдилар: «Мусулмон одам, модомики, гуноҳларга буюрилмас экан, яхши кўрган ишларида ҳам, ёмон кўрган ишларида ҳам (амирларга) қулоқ солиб, итоат этиши лозим. Агар гуноҳга буюрилса, қулоқ солиш ва итоат этиш йўқ» (Муттафақун алайҳ).\nУммул Ҳусойн розияллоҳу анҳодан ривоят қилинади. Расулуллоҳ соллаллоҳу алайҳи васаллам айтдилар: «Агар сизларга қулоқ-бурни кесилган қул амир қилинса-да, сизларни Аллоҳнинг Китоби билан бошқарар экан, унга қулоқ солиб, итоат қилинглар!» (Муслим ривояти.)\nҲар бир эркак ва аёлга фарз қилинганидек, муслима аёл илм олишга ҳамда жамиятда ўзининг ижтимоий ўрнини шакллантиришга ҳақлидир. Аёл нафақат илм ўрганиш ҳуқуқига эга, балки ўрганганларини яқинларига таълим бериш билан, диний ташкилотларда ишлаш орқали, шунингдек, уммат манфаати учун илмий фаолият юритган ҳолда тарқатиши лозим.\nАнас ибн Молик розияллоҳу анҳудан ривоят қилинади. Расулуллоҳ соллаллоҳу алайҳи васаллам айтдилар: «Илм талаб қилиш ҳар бир муслим учун фарздир» (Ибн Можа, Байҳақий ва Ибн Абдулбарр ривоят қилишган).\nРасулуллоҳ соллаллоҳу алайҳи васалламнинг Шифо бинти Абдуллоҳ розияллоҳу анҳога: «Мана бунга ёзишни ўргатганингдек, «намила»га дам солишни ҳам ўргатмайсанми?!» дейишларидан Ҳафса бинти Умар онамиз розияллоҳу анҳо аввал Шифо бинти Абдуллоҳ розияллоҳу анҳодан ёзишни ўрганганлари чиқади.\n«Muslimaning jamiyatdagi ijtimoiy o'rni» mavzusiga bag'ishlangan muslima ayollar tashkilotlarining oltinchi umumrossiya s'ezdining yakuniy rezolyutsiyasi (qarori)\nМусулмон адиба машҳур Букер мукофоти совриндори бўлиши мумкин


Кунда-кунора кўравериб, кўникиб кетган айрим манзаралар бор.\nКўча-кўйда ўтиб бораркансиз, йўл ёқасида сигарет, қурут, писта живачка сотиб ўтирган болалар ва қизалоқларни учратасиз. Сершовқин бозорлар оралаб кетаркансиз, одамлар орасида «Пў-ўшт! Ара-ва!» деб бақириб-чақириб, арава судраб, ўзига уч-тўрт баравар катта юкларни ташиб юрган ўсмирларни кўрасиз. Лекин, кўпда эътибор бермайсиз, худди шундай бўлиши керакдай…\nСавол туғилади. Хўш, ана шу, ҳали суяли қотмаган болалар кўчаларда, бозорларда нима қилиб юришибди? Уларнинг айни ўқийдиган, бирон касб-ҳунарни ўрганадиган, ўйнаб-куладиган пайтлари-ку? Ким уларни бунга мажбур қиляпти? Ёш болаларга тирикчиликни ким қўйибди? Ким айбдор бунга? Ота-оналарими? Мактабми, коллежми? Ўйлаб ўйингнинг тагига етолмайсан.\nЯқинда, шунақа «тирикчилик» қилиб юрган ўсмир болалардан бири билан гаплашиб қолдим.\n«Оилада тўрт кишимиз,—деди у.—Отам ҳар куни ичиб келадилар. Ҳеч қаерда ишламайдилар. Уйда ҳар куни жанжал бўлади. Ойим бозорда олибсотарлик қиладилар. Мендан катта опам бор. Уни узатишимиз керак. Шунга ўртоғларимга эргашиб борозга келдим. Арава олдим. Дарслардан кейин бозорга чиқиб тураман. Одамларнинг юкларини ташиб бераман. Ойимга ёрдам беришим керак-ку?..»\n—«Ойинг бунақа ишларга ҳали ёшсан, бунақа қилма» демадиларми?—сўрадим ундан.\n—Йўқ,—бош чайқади бола.—Ўртоқларимга ҳавасим келади. Ҳаммаси яхши кийиниб, яхши еб-ичиб юришади. Беш-ўнтасининг «сотка» телефонлари, плейерлари бор. Менда йўқ. Менга ҳеч ким олиб бермайди. Шунинг учун ўзим пул топишга ҳаракат қиляпман…\nХўп, бу боланинг оилавий шароитини тушуниш мумкиндир? Лекин бошқа бир кап-катта онахоннинг мана бу гапларига нима дейсиз?\n«Энди, акўси, тирикчиликнинг айби йўқ деб қўйибдилар,—деди у эксаси қотганини яширмай.—Бола бошидан. Ёшлигида меҳнат қилса, тирикчиликни ўрганса, пул топса кўп нарсанинг қадрига етади. Қурут, писта, сигарет сотиш, бозорда арава билан юк ташишнинг нима ёмон томони бор? Болалар шу билан пишийди, ҳаётини ўрганади, пулнинг қадрига етади. Ота-онасига шундай қилиб ёрдам бераётган болаларни айблаб бўлмайди…»\nМана, фалсафа! Мана,тушунча! «Қуш уясида кўрганини қилади» дерсиз? Ана энди, ана шу аёлга «Ўша болалар ҳали гўдак, уларга бунақа ишлар оғирлик қилади. Улар ўқиши, илм олиши керак. Ота-оналар ўз фарзандларига шароит яратиб беришлари керак. Бунақа ишларнинг охири вой бўлади. Ҳали турмушнинг аччиқ-чучигини тотимаган болаларнинг қўли пул кўргандан кейин уёғи нима бўлади? Шундан кейин ҳар қадамини пул билан ўлчайдиган корчалонга айланиб қолмайдими?..\nБошқа бир тадбиркор оғайним буни шундай шарҳлайди:\n«Менимча буни ёмон томони йўқ,—дейди у.—Болалар мактабдан қайтгач, кўчада шаталоқ отиб юрмай, шунақа ишлар қилишса айби йўқ. Бўлмаса, кўпчилигининг бўш вақтлари компьтерхоналару, интернетларда ўтиб кетаяпти. Мана ўзим шунақа ўсмирлардан беш-ўнтасини ўзимнинг кондитер маҳсулотлари ишлаб чиқарадиган цехимга олганман. Учта сменада ишлашади. Печени, булочка, холва, парварда чиқарамиз. Қоринлари тўқ, қўлларига беш-ўн сўм бериб тураман. Ўзлариям хурсанд, ота-оналариям. Менинг ҳам «бизнес»им юришади…»\nХўш, энди ўша болаларни кўз олдингизга келтиринг! Мактабда, дарс пайтида қулоғига дарс киради деб ўйласизми? Хаёли «кондитер цехи»да, қўлига тушадиган пулда бўлмайдими? Кечки сменадан кейин чала-чулпа ухлаб, эртасига мактабга борган болаларнинг аъло ўқишига, дарсларни яхши ўзлаштиришига ким кафолат бераолади?.. Нега бу жиддий масалага эътибор бермаяпмиз? Ненга ота-оналар, мактаб ва коллежлар, «бир болага етти қўни-қўшни ота-она» дейдиган маҳалла-фуқаролар йиғинлари қаёққа қараяптилар? Наҳотки, катталар эртамизнинг эгаси бўладиган болаларимиз тақдирига шунчалар лоқайд қарайдиган бўлиб бораяптилар?..\nТаниш ўқитувчи дўстидан сўрайман.\n«Тўғр, бу жиддий масала,—дейди у хўрсиниб.—Шахсан ўзим бу билан анча шуғулландим. Бозорларда елим пакет, сигарет сотиб, арава судраб юрган болаларнинг кўпчилигини бу йўлдан қайтардим. Лекин ҳали қилинадиган ишлар кўп кўринади. Назаримда, аксарият педагоглар ҳам ўзлари билан ўзлари овора бўлиб кетгандеклар… Эсингизда бўлса, биз ўқиган пайтларда ҳар хил тўгараклар, спорт секциялари бўларди. Кўп нарсалар ўрганардик. Ҳозир ҳам йўқ эмас, лекин талаб даражасида деб бўлмайди. Қатор ота-оналар билан учрашдик, суҳбатлашдик. Энг алам қиладиган ери, кўпчилиги «Тирикчиликнинг айби йўқ» деб туриб олишади. «Ҳой мусулмон,—дейман шунақа пайтларда.—Болани пул топишга кўчага чиқаришга нима ҳаққингиз бор? Бола деганлари ўйнаб-кулишлари, ўқишлари, ўрганишлари, ҳар томонлама соғлом бўлиши керак-ку? Қаёққа қараяпсизлар ўзи? Наҳотки, ўзларингиз ўз фарзандларингизни таъминлай олмайсизлар? Суяги қотмаган ёш боланинг гумбаздек юк ортилган аравани зўрға судраб юришини кўришнинг ўзи уят эмасми?..»\nМана шунақа гаплар. Айтаман деса гап кўп. Менимча, бу манзараларнинг илдизини энг аввало ўша болалар улғаётган оиладан, ўқийдиган мактаби ва коллежидан, ўзи яшайдиган маҳалла-кўйдан излаш керак кўринади? Лоқайдлик ва бефарқликнинг оқибати ҳеч қачон яхшилик билан тугамаган.\nБир ҳикматни эслайман. Бир одам донишманддан «Ўғлимга қачондан бошлаб тарбия беришни бошласам бўлади?» деб сўрабди. « Ўғлингиз неча ёшда?» сўрабди донишманд. «Уч ёшда» дебди ота. «Э, эсиз, уч йилга кечикибсиз» деган экан донишманд. Шунда ота хижолат тортиб қолган экан.\nБиз ҳам ана шу ношуд отанинг аҳволига тушиб қолмайлик азизлар! Бу хусусда сиз нима дейсиз?\n0 #17 Josephmew 19.02.2018 00:24\n0 #16 JohnnyErara 18.02.2018 11:41\n0 #15 Josephmew 18.02.2018 06:23\nHowdy! buy valtrex online great web site.\n0 #14 Scotthesia 16.02.2018 14:09\nHi! pharmacy tech training online excellent web page http://onlinehq-pharmacy.com\n0 #13 Dominicwoods 15.02.2018 06:25\n0 #12 Dominicwoods 14.02.2018 17:54\n0 #11 WilliamBep 13.02.2018 22:34\nHi there! online pharmacies beneficial web page http://onlineuspharmacies.party\n0 #10 LarryChurn 13.02.2018 22:09\nHello! india pharmacy online great site.\n0 #9 LarryChurn 13.02.2018 06:08\n0 #8 WilliamBep 11.02.2018 19:20\nHi! online pharmacies great site http://onlinepharmacyrx.ru


Чорминор пойдеворида қандай ёзув туширилган? » Ўзбекистон янгиликлари – Zamin.uz\n, 31 2020, 18:12\n26 фев, 14:12 1 757 Маданият\nАввало, Бухоро шаҳридаги Чорминор меъморий ёдгорлиги ҳақида. Бу мадраса 1807 йилда халифа Ниёзқул томонидан қурдирилган. Ўз даврида кутубхонаси билан машҳур бўлган. Ўзига хос меъморий услубда барпо этилган тўртта минораси бор.Кутубхонага ҳам минора орқали чиқилган.\nЮртимизга келган ҳар бир хорижий сайёҳ Чорминорни томоша қилмасдан кетмайди. Балки бунга унинг муқаддас китоблар жамланган гўша бўлгани сабабдир. Хусусан, тош битиклардаги ёзувлар кишини бефарқ қолдирмайди. Буни қарангки, Чорминорнинг пойдеворида ҳам ёзув туширилган.\n- Маълумки, Ислом Ҳамкорлик Ташкилотининг Таълим, фан ва маданият масалалари бўйича ташкилоти — ISESCO томонидан Бухоро шаҳри 2020 йилда Ислом маданияти пойтахти деб эълон қилинган, — дейди бухоролик олим, Абу Райҳон Беруний номидаги Шарқшунослик институти катта илмий ходими, тарих фанлари бўйича фалсафа доктори, манбашунос Комилжон Раҳимов. - Бу кўҳна шаҳар қадимий ёдгорликларидаги битикларни ўрганиш, тадқиқ қилиш, мазмун – моҳиятини халқимизга етказиш борасидаги ишлар қамровини янада кенгайтирмоқда.\nЧорминор меъморий мажмуасининг пойдеворидаги харсанг тошга келсак, унда Мавлоно Абдураҳмон Жомий (1414–1492) қаламига мансуб “Ҳафт авранг” (“Етти тахт”) таркибига кирган “Туҳфат ул-аҳрор” достонидан иқтибос маҳорат билан битилган. Мазкур достоннинг “Тариқат қутби, халойиқ мададкори Хожа Баҳоуддин Нақшбанд Бухорий (Аллоҳ унинг сирини муқаддас қилсин)” номли бобдан келтирилган иқтибос настаълиқ хатида тошга ўйиб ёзилган:\nСикка, ки дар Ясрибу Батҳо заданд,\nНавбати охир ба Бухоро заданд.\nАз хати он сикка нашуд баҳраманд,\nҶуз дили бенақши шаҳи Нақшбанд.\nВ-он гуҳари пок на ҳар ҷо бувад,\nМаъдани он хоки Бухоро бувад.\nМазмуни эса қуйидагича: Аллоҳ таоло аввал Ясриб билан Батҳо (Макка ва Мадина)га, охирида Бухорога шарифлик муҳрини босди. Ушбу шарафдан баҳраманд бўлмоқ ҳаммага ҳам насиб этмади, бунга фақат Шоҳ Нақшбанд сазовор бўлди. Бу покиза гавҳар ҳар ерда учрамайди. Унинг кони Бухоро тупроғидадир.\nМақоламиз сўнгида бир таклифни ўртага ташламоқчимиз. Шу каби ёзувлар мазмун – моҳияти ҳақида уч – тўрт тилда ихчам маълумотлар тайёрланиб, улар тегишли ёдгорликлар ёнига қўйиб қўйилса зиён қилмасди. Бу сайёҳлар қизиқишига қизиқиш қўшар, хусусан, ёшларимизнинг билимини мустаҳкамлаб, уларнинг бой миллий маданий меросимизга меҳру муҳаббатини янада оширган бўлар эди.\nХивада туркий халқлар йиғилади 12 мар, 11:10\nШароф Бошбеков: Киночиларнинг деярли барчаси «лўли» экан 05 мар, 12:00\nХонанда Райҳоннинг концерт дастуридан фоторепортаж 22 фев, 18:29\nРоссиялик хонанда Ольга Бузова тошкентлик мухлисларидан ҳайратга тушди (фото, видео) 18 фев, 16:36\n«Эътироф - 2014» мукофотига номзодлар номи эълон қилинди 06 дек, 22:55


Тошкент халқаро радиоси тақдири мавҳум бўлиб турибди\n05 март 2021, Тошкент вақти: 09:19\nДилнаво Ўзбекистон президенти Ислом Каримовнинг давлат телерадиокомпаниясини ислоҳ қилишга қаратилган фармонида мамлакат радиосининг хорижга эшиттиришлар узатиш бўлими тақдири ҳақида бирор сўз йўқлиги унинг журналистларини хавотирга солмоқда.\nМаълумотларга кўра, фармон эълон қилингандан кейин телевидение ва радио ходимларига 16 январгача қайта аттестациядан ўтказилиш тўғрисида огоҳлантириш қоғози тарқатилган. Шунингдек, телерадиокомпания раҳбарлари янги тузилма устида иш олиб боришга киришган.\nМамлакат радиосининг халқаро эшиттиришлар бўлими ходимлари ишсиз қолишдан хавотир билдиряпти. Улар орасида бўлим ёпилиши ҳақида гап-сўзлар юрибди.\nБўлимнинг “Ватандошлар” муҳарририяти бош муҳаррири Мавжуда Обиджон қизи бу гапларнинг ҳақиқат эканини тасдиқлади.\n“Қисқа тўлқинда эфирга узатиш тўхтатилиши, вақти келганда бошқа кўринишларда яна қайта фаолият бошлаши ҳақида халқаро радио бошқармаси бошлиғи огоҳлантирилган. Лекин қачон қайта иш бошлашини билмаймиз. Ходимларимиз бошқа радиоканалларга тақсимланиши ҳақида айтилди”, - деди М.Обиджон қизи.\n1947 йилдан бери фаолият кўрсатаётган Тошкент халқаро радиосида бир кунда 16 тилда 17 соатга яқин эшиттириш тайёрланар эди.\nМ.Обиджон қизи радиога 70 мамлакатдан хатлар олиб туриши, телефон қўнғироқлари бўлишини билдириб, унинг тугатилиш сабаблари ҳақида тўхталди. Унинг сўзларига кўра, раҳбарият қисқа тўлқинда эфирга чиқиш самарасиз бўлиб, тингловчига етиб бормаётганини айтмоқда.


Бир оятни ўйлаб қолдим... | Azon.uz - Ахборот-таҳлилий портал\nБир оятни ўйлаб қолдим...\n1442 17:00 17.10.2020\nҚуйидаги оят менга “Charlie Hebdo” ва бошқа шу каби масалаларни ва бизнинг улар билан муомаламизни – байроқларни ёқиш ва ҳоказони эслатади. Биз Қуръонни ўқишимиз ва унга амал қилишимиз керак.\n“Менинг бандаларимга энг яхши нарсани гапиришни айтинг. Дарҳақиқат, шайтон улар орасида ихтилофлар сепмоқда. Албатта, шайтон одам учун очиқ душмандир” (“Исро”, 53).\nБу оятлар мунозаралар келиб чиқиши масалалари ва ушбу икки асосий ғоявий эътиқодга оид далиллар атрофида бўлганлиги сабабли бу ерда Қуръон мухолифлар, хусусан, бутпарастлар билан суҳбат ва мунозара ўтказиш услубини ўргатади. Қаршилик қанчалик юқори даражага кўтарилишидан қатъи назар, кучли мантиқ ҳам фойдасиздир, агар у тўғри усуллар, мунозаралар ва тортишувлар билан бирлаштирилмаса; меҳр ва мурувватдан қўполлик ва нафрат устунлик қилса, у самарасиз бўлади.\nШунинг учун оятда шундай дейилган: “Ва менинг қулларимга энг яхши нарсани гапиришни айтинг...”\nБу ерда энг яхшиси – мазмунан, нотиқлик нуқтаи назаридан энг мос бўлган нарсани ҳамда ахлоқий фазилатлар ва инсонпарварлик усуллари жиҳатидан энг яхшисини англатади. Чунки киши ўзини энг яхши нутқдан узоқлаштирса ва қўполликка мойил бўлса, унинг сўзларидаги жанжал шайтоннинг аралашуви ва улар орасида бузуқликни келтириб чиқарганини эслайди.\nОятда шундай дейилган: “...Ҳақиқатан ҳам, шайтон улар орасида ихтилофлар сепмоқда...”\nШайтон бекор қолмаслигидан бепарво бўлманг. Шайтон ҳар доим бурчак ортида, чунки у доимо инсониятнинг очиқ душмани бўлган.\nМуқаддас оят шундай давом этади: “...Дарҳақиқат, одамларга шайтон очиқ душман”.\nБаъзан яқинда имонни қабул қилганлар аввалги, қадимий одатларига амал қилиб, уларга қарши бўлганларга қарши тажовузни қўзғашган.\nБундан ташқари, диссидентларнинг Пайғамбаримиз саллаллоҳу алайҳи васалламга нисбатан шармандали сўзлари, баъзилари аввалги оятларда келтирилган, масалан: сеҳргар, ақлдан озган, фолбин, шоир ва ҳоказо... Баъзида имонлилар ўзларини тута олмай қолишди ва кўтарилишди, оғзаки ҳужумда рақибларга қарши хоҳлаган нарсани айтишди.\nҚуръон уларга бундай нарсалардан халақит беришга интилиб, уларни юмшоқлик ва юмшоқ сўзларни танлаш билан чақиришга ундаб, шайтоннинг бузғунчилик қўзғашига йўл қўймаган.\nМахсус Ислом Қуръон\n632 11:41 21.10.2020\n67 11:35 21.10.2020\n120 10:30 21.10.2020\n385 10:04 21.10.2020\n586 09:30 21.10.2020\n1381 22:00 20.10.2020


Ўзбекистон-Хитой муносабатлари ривожига бағишланган Халқаро илмий-амалий конференция юзасидан мақолалар қабул қилинади\n13:33 / 16.05.2017\nЎзбекистон Республикаси Вазирлар Маҳкамасининг 2017 йил 13 январдаги 126-Ф-сонли Фармойишининг 1-иловасига мувофиқ 2017 йилнинг 18 ноябр куни Тошкент давлат шарқшунослик институтида “Ўзбекистон-Хитой: тарихий-маданий, илмий ва иқтисодий алоқалар ривожи” мавзусида Халқаро илмий-амалий конференция ўтказилади.\nАнжуманнинг мақсади ва вазифалари:\nХитойшуносликнинг филология, фалсафа, тарих, иқтисодиёт, социолингвистик, лингвомаданий, таржимашунослик бўйича илмий муаммолар юзасидан фикр алмашиш;\nЎзбекистон Республикаси ва ХХР ўртасидаги халқаро илмий ҳамкорликни янада ривожлантириш;\nЎзбекистон Республикаси ва ХХР алоқаларининг устувор йўналишларини илмий ўрганиш ва амалий таклифлар ишлаб чиқиш;\nХитойшуносликда олиб борилаётган илмий-тадқиқот ишларини мувофиқлаштириш;\nЁш олимларнинг малакасини ошириш;\nХитойшуносликнинг долзарб масалаларига оид ҳамкорликда амалга ошириладиган илмий мавзуларни аниқлаб, халқаро миқёсдаги янги илмий лойиҳалар бўйича таклифлар ишлаб чиқиш;\nЎзбекистон Республикаси ва ХХРдаги фан ва таълим тизимидаги илғор тажрибалар, инновациялар бўйича янги маълумотларга эга бўлиш.\n1. Филология ва методика;\n2. Тарих, фалсафа, матншунослик ва манбашунослик;\n3. Таълим ва маданият;\nКонференция материаллари қуйидаги мавзуларни қамраб олади:\n• Ҳозирги хитой тили ва тилшунослигига оид илмий ва амалий масалалар;\n• Хитой тилини ўқитишнинг замонавий методикалари;\n• Лингвомаданий ва социолингвистик аспектлар тадқиқи бугунги ҳолати ва истиқболи;\n• Глобализация шароитида хитой тилини ўрганиш ҳамда тадқиқ этиш йўналишлари;\n• Ўзбекистон Республикаси ва ХХР ўртасидаги сиёсий-иқтисодий ҳамкорликнинг бугунги ҳолати ва истиқболи;\n• Ўзбекистон-Хитой савдо ва иқтисодий алоқалари: тажриба ва муаммолар;\n• Хитой инвестицияларини Ўзбекистон Республикаси иқтисодиётига жалб қилиш масалалари: лойиҳалар, муаммолар, режалар;\n• Марказий Осиё халқлари тарихининг хитой манбалари асосида ёритилиши;\n• Конфуций таълимоти ва ҳозирги замон;\n• Хитой фалсафаси масалалари;\n• Ўзбек мумтоз адабиёти намуналарини хитой тилига ва Хитой мумтоз адабиёти намуналарини ўзбек тилига таржима қилиш масалалари;\n• ХХРдаги иқтисодий жараёнларнинг халқаро, шу жумладан, Марказий Осиё мамлакатларига таъсири;\n• Ўзбекистон Республикаси ва ХХР маданий ва гуманитар соҳалардаги ҳамкорлиги масалалари.\nКонференция материаллари алоҳида тўпламда чоп этилади.\nМақолалар матни 7-10 бет ҳажмда электрон ва босма равишда, икки нусхада жўнатилиши лозим. Мақола матни Microsoft Word дастурида, Times New Roman (ўзбек, рус, инглиз ёки хитой тилида), шрифти 14 кегел катталигида; 1,5 интервалда, чапдан 30 мм, ўнгдан 15 мм, юқоридан ва пастдан 25 мм жой қолдирилган ҳолатда расмийлаштирилиши лозим. Мақола мавзуси бош ҳарфларда кўрсатилади, ундан икки қатор пастда муаллифнинг исми-шарифи бош ҳарфлари ва фамилияси, илмий даражаси ва унвони, иш жойининг тўлиқ номи кўрсатилади, ундан 2 интервал ташлаб матн келтирилади. Матн бўйича иқтибослар мақоланинг охирида берилади.\nМатн илмий, техник ва стилистик таҳрир қилинган бўлиши лозим.\nБарча талабларга жавоб берган илмий мақолалар конференция материаллари тўпламига киритилади ва нашр этилади. Конференция материаллари тўплами конференция ўтказиладиган куни иштирокчиларга тарқатилади.\nМақолалар матнига тақриз берилмайди ва топширилган мақолалар қайтарилмайди.\nМақолаларни қабул қилиш муддати – 2017 йил 1октябргача.\nКечиктирилган ва талаблар бўйича тайёрланмаган мақолалар қабул қилинмайди.\nМуаллифлардан конференцияда иштирок этиш ва мақола нашри учун ҳақ олинмайди. Келиб-кетиш ва меҳмонхона харажатлари ташкилий қўмита томонидан қопланмайди.\nМақола матнини қуйидаги манзилга етказишингизни сўраймиз: 100060, Тошкент шаҳри, Шаҳрисабз кўчаси, 25-уй, ТДШИ Хитойшунослик факултети.\nТелефонлар: (+99871) 233-13-00, (+99871) 236-16-93, (+99897)710-50-33.\ne-mail: sinologiya-2017@mail.ru; sabohat15@mail.ru


Бош сахифа > Янгиликлар > Биргаликда катта кучмиз\n30.06.2017. Форумда иштирок этар эканман, анжуманнинг касаба уюшмалари келажаги учун аҳамияти нақадар муҳим бўлганини ҳис қилдим.\nФорумда «Давлат ва жамият қурилишини такомиллаштириш» секциясида қатнашдим, сўзга чиқдим. Қолаверса, анжуманда билдирилган таклифлар хилма-хил эди ва улар тўлалигича эътиборимни тортди. Жумладан, касаба уюшмалари ходимлари ва фаоллари кунини белгилаш тўғрисидаги таклиф жуда тўғри таъкидланди. Бундан ташқари, касаба уюшмалари тизимида меъёрий-ҳуқуқий ҳужжатларни чоп этиш учун босмахона ташкил қилиш бўйича айтилган мулоҳазалар ҳам ўринли бўлди.\nШунингдек, ҳужжатлар номенклатурасини шакллантириш ва штатлар масаласини олайлик. Масалан, Қарши давлат университетида кўпсонли талабалар ва педагог ходимларнинг ижтимоий-иқтисодий ва ҳуқуқий ҳимояси билан бир нафар ходим, яъни касаба уюшма қўмитаси раиси шуғулланади. Фаолиятимизга оид 49 та папкани юргизиб, тўлатиб бориш белгиланган. Менимча, ҳужжатлар номенклатурасини такомиллаштириш вақти келди.\nФорумда касаба уюшма қўмитасининг кутубхонасини ташкил этиш ҳақида таклиф билдирилганини ҳам алоҳида таъкидлаш жоиз.\nБаъзи бошланғич ташкилотларда касабақўм етакчиси иш берувчининг дастёрига айланиб қолаётганини кўриш мумкин. Аслида иш берувчи ва касаба уюшма қўмитаси аравани тенг тортиши, жамоа шартномаси бандларининг бажарилишида ҳар иккиси ҳам ижтимоий шерикликда иш олиб бориши шарт. Бундан ташқари, таълим соҳасида ишлайдиган ходимларнинг меҳнат таътилини узайтириш жуда муҳим. Форумда ўртага ташланган таклифларда шу жиҳатлар ҳам акс этди.\nМухтасар айтганда, касаба уюшмалари олдида улкан вазифалар турибди. Ушбу вазифа ва устувор йўналишлар ижросида якдил бўлишимиз, бирлашишимиз лозим.\nҚарши давлат университети касаба уюшма қўмитаси раиси


Сербия ТИВ норози: Жоковичнинг мухлислари намойиш ўтказди | Qalampir.uz\nСербия ТИВ норози: Жоковичнинг мухлислари намойиш ўтказди\nСпорт\t07 Январь 17:37 2130\nКеча, 6 январь куни теннис бўйича “Катта дубулға” турнирларининг 20 карра чемпиони Новак Жоковичнинг отаси Сержан Жокович можаро ҳал этилмаган тақдирда, теннисчининг бутун оиласи ва мухлислари Сербия кўчаларига чиқишини маълум қилган эди. Шундан сўнг, кечга яқин Белград кўчаларида оломон пайдо бўла бошлади.\nҚўшимчасига, Сербия Ташқи ишлар вазирлиги Австралия элчиси Даниель Эмерига дунёнинг биринчи рақамли ракетка устасининг Мельбурндаги яшаш шароити юзасидан норозилик билдирди.\nТИВ штат котиби Неманя Старович Австралия элчисининг юзага келган вазият бўйича суд қарорини кутаётган спортчининг яшаш шароитини яхшилаш учун ҳаракат қилишига умид боғламоқда.\n“Сербия жамоатчилигида Новак Жокович сиёсий ўйин қурбони бўлган ва уни таҳқирлаш учун Австралияга жалб қилинган, деган аниқ таассурот бор. Жокович жиноятчи, террорчи ёки ноқонуний муҳожир эмас, лекин Австралия расмийлари унга шундай муносабатда бўлишди ва шу сабабдан унинг мухлислари ҳамда Сербия фуқароларининг ғазабига сабаб бўлди”, дейди Старович.\nЭслатиб ўтамиз, Жокович визани расмийлаштириш билан боғлиқ хатолик туфайли қўлга олган эди. Шундан сўнг у мамлакатга туристик виза бўйича киришга уриниб кўрди. Бироқ Новакнинг коронавирусга қарши эмлашдан тиббий озод этилгани бунга йўл қўймади. Теннисчи олти соатдан кўпроқ вақт давомида аэропортнинг алоҳида ҳудудида полиция назорати остида бўлган. Шундан сўнг, меҳмонхонага жойлаштирилди.\nМаълумот учун, Новак Жокович жорий йилнинг 17-30 январь кунлари бўлиб ўтадиган “Australian open” турнирида иштирок этиш учун Мельбурнга келган эди. Новак ушбу турнирда энг кўп, 9 марта ғалаба қозонган.\nШундан сўнг, Сербия президенти Александр Вучич теннисчи билан боғлангани ва уни ҳимоя қилишга тайёр эканини айтиб ўтди.\nЖокович Австралия опен Сербия ТИВ\n02 Июль 08:30 85960\n02 Июль 17:23 75118\n03 Июль 12:03 64086\n04 Июль 13:26 53949\n02 Июль 12:22 45697


Микромолиялаштириш дастури - Республиканский центр социально-экономического развития «САБР»\n2006 йил ноябр ойида микромолиялаштириш дастури «Сабр микрокредит ташкилоти» шўъба корхонаси сифатида рўйхатга олинди.\n2016 йил апрел ойида микромолиялаштириш дастури «Сабр микрокредит ташкилоти» масъулияти чекланган жамияти сифатида қайта рўйхатга олинди.\n«Сабр микрокредит ташкилоти» МЧЖси\nМЧЖси томонидан тавсия этиладиган хизматлар:\nМақсадли туманлар аҳолисига микроқарзлар бериш. Мақсадли гуруҳлар: Самарқанд вилоятидаги Ургут, Иштихон, Пайариқ, Тайлоқ туманларидаги иқтисодий фаол, кам таъминланган қишлоқ аҳолиси қатламлари.\nМижозларнинг илк тадбиркорлик кўникмаларини таккомиллаштириш мақсадида молиявий менеджмент ва бозор иқтисодиёти асослари тўғрисида тренинглар ўтказиш.\nМикромолиялаштириш соҳасида консалтинг хизматлари.\nМикромолиялаштириш хизматларимизнинг қулайликлари:\nГуруҳли кредитлаш. Микроқарзлар гуруҳ кафиллиги асосида тақдим этилиши (гаров таъминоти талаб қилинмайди)\nМикроқарз олиш учун талаб қилинадиган ҳужжатлар қулайлиги ва соддалиги.\nМикроқарзларнинг ҳар хил турда берилиши қарз миқдори ва муддатини танлаш имконияти.\nТадбиркорлик ва савдо-сотиқни режалаштириш бўйича кўникмаларини шакллантириш.\nЖамият мижозлари: 75% аёллар, 25% эркаклардан иборат\nМижозларнинг ўртача ёши 34 ёш.\nМикромолиялаштириш дастури фаолияти\nМикомолиялаштириш хизматларнинг оддийлиги сабабли, қишлоқ аҳолисининг кўпчилиги бизнинг мижозимиз бўлишга қизиқишмоқда.\nДастуримизга жалб қилинган қишлоқ аҳолиси маблағ жамлаш, тадбиркорликни ривожлантириш имкониниятига эга бўлишди, овқатланиш сифати ва умуман ҳаёт тарзи яхшиланди. Микромолиялаштириш дастури мижозлари даромадларидан кўчмас мулк, маиший техника, транспорт воситалари, қурилиш материаллари сотиб олишга, ҳаёт сифатини яхшилаш учун бошқа харажатларни қилиш имкониятларига эга бўлишди.\nИшбилармонлик соҳасидаги ўзгаришлар бизнеснинг кенгайиши, маҳсулотларнинг ассортименти ва сифати яхшиланишида кўринмоқда. Қарз олувчиларнинг оила шароитлари яхшиланмоқда. Бу ҳақда мижозларимиз ҳам айтишмоқда.


Ҳурматли Соғлиқни сақлаш вазири Анвар Алимов, Ташқи сиёсат масалалари қўмитаси раиси жаноб Содиқ Сафоев, Ташқи ишлар вазири ўринбосари жаноб Дилёр Ҳакимов\nСуюкли ўзбек қардошларимиз, Ассалому алайкум\nРеспублика куни қабул маросимимизга хуш келибсиз!\nТуркия Республикаси ташкил қилинганининг 93-йиллигини дўст-қардошларимиз билан биргаликда нишонлашдан бағоят бахтиёрмиз.\nБу йил ҳам Республика кунимизни Президентимиз жаноб Режеп Тайиип Эрдўғаннинг йўллаган тарбригини ўқиш билан бошлашни ҳоҳлардим.\nБугун Қаҳрамон Мустафо Камол Отатурк раҳнамолигида эълон қилинган сўнгги давлатимиз - Туркия ташкил топганининг 93-йиллигидир.\nҚуллик ва буйруққа рози бўлмаган турк ҳалқи ўз истиқлоли ва истиқболига кўз олайтирган ишғолчиларга қарши бошлаган қутулиш урушида тарихда мисоли бўлмаган қаҳрамонлик билан ғалаба қозонган.\nБу буюк ғалабадан сўнг 1923 йил 29-октябрда “Суверенитет сўзсиз халққа тегишлидир” тамойили ва юртимизни замонавий тамаддун даражасига кўтариш мақсадида Туркия Республикамиз барпо этилди.\nРеспубликамизни - 2200 йиллик давлатчилик анъаналаримиз билан биз жойлашган жўғрофиядаги минг йиллик Салжуқийлар ва Усмонлилар меросининг, ўша пайтнинг оғир шароитида қўлга киритилган бир ютуғи сифатида кўрамиз.\nТуркия Республикаси - 93 йилдан буён қийинчиликларни енгиб, ўз йўлида давом этган, айниқса сўнгги пайтлардаги ютуқлар соясида, бутун жаҳоннинг юксалиб бораётган қувватлари орасида ўз ўрнини эгаллай олган давлатдир.\nТуркия - ўсаётган иқтисодиёти, мустаҳкам демократияси, асосий инсоний қадриятларга бўлган содиқлиги, тамойилли ва узоқни мўлжаллаган ташқи сиёсати орқали ўз минтақасида ва жаҳонда илҳом манбаси бўлишни ҳозирги кунда ҳам давом эттираяпди.\nЯқиндагина 2016 йил 15-июль куни воқеалари халқимизнинг ўз давлати билан қанчалик жипс эканини сўзсиз яна бир маротаба тасдиқлади.\nХалқимиз янги ишғол ташаббусларига қарши ҳам ўша Истиқлол курашидаги қатъиятлилик билан курашажагини ўша тунда бутун дунёга намойиш этган.\nФетхуллахчилар террор гуруҳи хоинларининг қуролига кўкрагини қалқон қилиб, ўз ҳурриятини, демократиясини, ҳукуматини ва давлатини ҳимоя қилган халқимизнинг қатъияти, республикамизнинг 100-йиллигига атаганимиз, 2023-йил мақсадларига эришиш борасидаги энг катта кафолатимиздир.\nБу буюк давлатнинг ва бу қаҳрамон халқнинг Президенти бўлиш – мен учун шараф.\nДунёнинг қаерида бўлишидан қатъий назар, барча фуқароларимиз ва дўстларимизнинг халқимиз 15-июль куни ёзган достондан ғурурларганларига ишонаман.\nРеспубликамизнинг 93-йиллигига ҳам тўнтарув ташаббуси, ҳам террор хужуми, ҳамда ишғол ташаббуси шаклидаги шундайин ғовларни енгиб етиб келдик.\nБир нарсадан барча фуқароларимиз ва дўстларимизнинг амин бўлишларини ҳоҳлардим: бугунги кунда Туркия 15-июль тонгидан кўра янада кучлироқ, янада бардошлироқ, янада қатъиятлироқ давлатдир.\nБирдамлигимиз, баробарлигимиз, қардошлигимиз, ватанимиз, истиқлолимиз ва келажагимизга қарши қаратилган биронта хужум муваффақиятга эришолмайди.\nМақсадларимизга эришиш йўлига на террор гуруҳлари ва на улардан фойдаланувчилар тўсиқ бўла олмайди.\nУшбу туйғу ва тушунчалар билан Туркияда ва хорижда яшовчи барча фуқароларимизни Республика байрами билан чин кўнгилдан муборакбод этаман.\nАввало Республикамиз барпочиси қаҳрамон Мустафа Камол ҳамда бу тупроқларни бизга ватан қилиш учун фидокорона кураш олиб борган барча қаҳрамонларимизни, шу йўлда жонини фидо қилган барча шаҳидларимизни раҳмат ва миннатдорлик билан ёдга оламан.\nАждодларимизнинг омонатини асраётган қаҳрамон халқимизга ва дуолари ила бизни қўллаб-қувватлаётган барча дўстларимизга чин қалбимдан миннатдорчилик билдираман.\n29-октябрь Республика байрамингиз муборак бўлсин.\n2016 йил худди Туркия сингари, Ўзбекистон учун ҳам севинч ва қайғулардан таркиб топган йил бўлди. Авваламбор ўз вафоти билан Туркияни ҳам мотамга чўмдирган Ўзбекистоннинг барпочиси оқсоқолимиз Ислом Каримовга Оллоҳдан раҳмат, оила аъзоларига сабр сўраб, Ўзбек халқига чуқур таъзия билдирамиз. Бундан ташқари ўз мустақиллигига қисқа вақт илгари - 1991 йил эришган бўлишига қарамасдан, жадал суръатлар билан тараққий этиб, халқаро ҳамжамиятнинг эътиборли аъзоси ҳолига келгани ва бу йил ўз мустақиллигининг 25-йиллик шодиёнасини нишонлаётганидан биз ҳам бениҳоя бахтиёр бўлган Ўзбекистоннинг келгусида бу тараққиёт ва юксалишларни давом этдириб, ҳам ўз минтақасида, ҳам халқаро соҳада энг муҳим ўйинчилардан бири бўлишига ишониб, бу борада Туркиянинг ҳамкорлик қилишга ва қўлидаги бор нарсаси билан қардош Ўзбекистон ила ўртоқлашишига тайёр эканини маълум қилмоқчиман.\nЯқинда вазифам муддати тугаши сабабли Ўзбекистондан жўнаб кетамиз. Вазифам муҳлати бўйича менга ва рафиқам Нежлага кўрсатилган меҳмондўстлик учун аввало Ташқи ишлар вазирлигига, шу билан бирга барча ўзбек идораларига, улар кўрсатган ҳурмат, эътибор, самимий ёрдам учун Ўзбек қардошларимизга бизнинг миннатдорчилигимизни изҳор этмоқчиман.\nШу фурсатдан фойдаланиб, Ўзбекистонда яшайдиган тадбиркорларимизга, фуқароларимизга мамлакатларимиз ўртасидаги алоқаларни ривожлантирилишига қўшган ҳиссалари учун миннатдорчилик билдириб, келгусида жадаллик билан ўсадиган Ўзбекистонга янги инвестициялар киритишларини кутаётганимизни алоҳида таъкидлаб ўтмоқчиман.\nБундан ташқари ушбу гўзал оқшомни тайёрланишига меҳнати синган, ўз ҳиссасини қўшган барча ўртоқларимга, фуқароларимизга ва Турк Ҳаво Йўллари, УТ-Банк идорасига ўз миннатдорчилигимни билдираман.\nҚадаҳимни раҳнамоларимиз ва халқларимизнинг омонлиги, бахти ва фаровонлиги ҳамда маросимимизга иштирок этган дўстларимизнинг соғлиғи учун кўтараман.


Мисрдан келган фуқаролар Навоийда карантинга жойлаштирилди » Muzlik.uz - O‘zbekiston yangiliklari\nМисрнинг Almasria Universal Airlines авиакомпанияси 18 март куни чартер рейс билан Шарм-аль-Шайхдан Навоийга 181 нафар Ўзбекистон фуқаросини олиб келди, дея хабар қилди Навоий вилояти ҳокимлиги матбуот хизмати ва аэропорт маъмурияти «Газета.uz»га. Коронавирус тарқалгани сабабли Миср аэропорти 19 мартдан 31 мартга қадар ёпилди. Самолёт Навоий аэропортига қўнганидан сўнг йўловчилар у ердан Навоий кон-металлургия комбинатининг (НКМК) Кармана туманида жойлашган санаториясига олиб борилди. 98 эркак, 83 аёл ва 39 бола 60 нафар шифокорлар назорати остида. Ҳозирги вақтга қадар уларнинг орасидан ҳеч ким тана ҳарорати ошгани ёки бошқа шикоятлар билан мурожаат қилмади. Карантиндагилар таом ва зарур санитария-гигиена воситалари билан таъминланган, дейилади ҳокимлик хабарида. 17 март ҳолатида Мисрда COVID-19 юқтирганлар сони 196 кишига етди, уларнинг 26 нафари тўлиқ соғайиб кетди, 6 киши ҳаётдан кўз юмди.


Финляндия – кутубхоналар мамлакати – INFOLIB\nФинляндия – кутубхоналар мамлакати\nФинлар ва кутубхоналар… Уларни нима боғлаб туради?\nКутубхоналарни Финландия халқичалик севадиган, уни ўзгача меҳр билан ардоқлайдиган бошқа бир миллатни топиш қийин. Айниқса, бугунги тезкор замонда. Албатта, финлар ўз меҳр-муҳаббатларини қуруқ сўзлар билан эмас, амалий ишлар, ноодатий таклифлар, бетакрор кутубхоналар қуриш ва уларни янгидан-янги китоблар билан бойитиш билан исбот этадилар. Келинг, энди аниқ мисоллар билан сўзимизни давом эттирсак.\nБеш ярим миллион аҳолиси бўлган Фин-ляндия халқининг икки ярим миллиондан кўпи доимий кутубхоналарнинг фаол аъзолари ҳисобланади. Ўтган йилнинг ўзида кутубхоналарга 49 миллион марта ташриф қайт этилган бўлиб, фойдаланувчилар томонидан 68 миллион китобга буюртма берилган. Бу аҳоли сонидан неча бора кўп эканлигини ўйлаб кўряпсизми? Бу натижага нафақат ҳавас қиларли, балки, ҳайратли ҳолдир. Наҳот, улар шунчалик китобга меҳр қўйишган?\nФинларни кутубхонага фақат китоблар боғлаб турадими?\nЙўқ, фақат китоблар эмас, балки кутубхоналарнинг бетакрор кўринишлари, ундаги имкониятлар ҳам катта аҳамият касб этади. Финляндия давлатига саёҳат қилган ҳар қандай меҳмон ўзига хос архитектура, бетакрор дизайн, юксак дид ва маҳобат билан ишланган кутубхоналарни томоша қилмасдан қайтмайди. Бунинг иложи ҳам йўқ. Чунки финлар кутубхоналарсиз мамлакатни тўлақонли тасаввур қила олмайсиз, деган фикрда бўлиб ва бу ҳатто уларнинг рамзига айланиб ҳам қолганини эътироф этишади. Аммо ҳар қандай эътирофлар ва мақтовларсиз бу ўзгача китоблар саройига кўзингиз тушиши билан беихтиёр оёғингиз у томонга бурилади. Финлар кутубхонани, балки бекорга нур, мўъжиза, дея таърифлашмайди.\nКутубхоналар миллий рамзга айланганми?\nЧиндан кутубхоналар ижтимоий ҳаётнинг бош мавзусига айланган бўлиб, улар ўзларининг бетакрор кўринишига эга бўлган кутубхоналардан чексиз фахрланишади. Ҳатто финлар кундалик мавзуларда ҳам кутубхоналар ҳақида кўп гапириб, уларни муҳокама қилар ва бу маскандан ҳам ажойиброқ жой борлигига шубҳа қилиб қўйишади. Кутубхоналар финлар учун шунчаки китоб ўқийдиган жой эмас, бу ерни юксак таълим ва ёрқин келажакка олиб борадиган йўл, деб билишади. Кичкина ғоялардан улкан натижалари сари бошловчи кўприк, дўстлар, тенгдошлар, илмга қизиққан ёшлар маскани, тажриба ошириш, кўнгил чоғлаш, эркин фикрлар айтиладиган муқаддас маскан ҳам кутубхоналардир.\nКутубхона ҳамма учун бир хил эркин ижодий майдонми?\nҲа, албатта! Бундан ташқари, финлар учун кутубхоналар демократик, ижтимоий бирлашув ва интеграцияга эришиш учун катта майдондир. Улар юзларида табассум ила, барча ҳисларнинг аввали ҳам кутубхоналардан бошланишини айтишади. Кутубхоналар фаол фуқароликнинг нотижорат жамоат платформасига айланиб улгурган. Кутубхоналарда сўз, эътиқод эркинлиги таъминланган бўлиб, бу ерда амалга оширилган интеллектуал ва ижодий ишланмалар давлат қонунчилиги билан ҳимоя қилинади. Қисқа қилиб айтганда, кутубхоналарга бўлган ижобий муносабат Финландия одамларининг асосий фуқаролик бурчига айланган.\nКутубхоналарга муҳаббат ўз-ўзидан пайдо бўлганми?\nАсло, йўқ. Финлар азал-азалдан китобларни қадрлаб асровчи, кутубхоналарга алоҳида эътибор билан қарайдиган халқ бўлган. Уларнинг ёзма манбалари бунга гувоҳлик беради. Бора-бора ўз китоблари учун маҳобатли, шунинг билан бирга, бошқаларникига сира ўхшамайдиган кутубхоналар қура бошлашган. 1881 йилда худди шундай Риҳардинкату жамоат кутубхонаси қурилади. Бу кутубхона ўз даврининг бетакрор меъморий услубларини бирлаштирган Финляндиянинг қадри ва фахрига айланган маскандир. Бу ерда оддий ишчилардан тортиб, олимларгача барча шароитлар муҳайё эди.\nХХ аср бошидан то охиригача Финляндияда жуда кўплаб миллий ва бошқа чет эл услубларидаги кутубхоналар қурилди. Бунда машҳур фин арихитектори Алваро Аалто қурган бинолар алоҳида ажралиб турарди. У қурган ўзига хос кутубхоналар ички ва ташқи дизайни ҳамда маҳобати билан алоҳида эътироф этиларди.\nФинляндияда бора-бора нафақат ташқи маҳобат ва бошқаларга ўхшамайдиган дизайнга, балки кутубхоналарни жиҳозлаш, ёруғлик, майин ҳаво таъминлашга ҳам алоҳида эътибор қаратиб қурилган кутубхоналар пайдо бўлди. Бундай имкониятни улар оддий, кичкина, маҳаллий кутубхоналарда ҳам қўллашдан қочмадилар, бу эса, кутубхонага бўлган интилишнинг ошиб кетишига олиб келди. Фин архитекторлари ўз олдиларига кутубхоналарни ҳар қандай меҳмон ва ўқувчига илҳом берадиган ҳамда уни яна келишга ундайдиган қилиб яратишни мақсад қилиб қўйишганди. Улар бунга нечоғлик эришганини эса, ҳавола этилаётган суратлар орқали ҳам билишингиз мумкин. Финлар ўз услуб ва қарашларини доимий бойитиб, кейинги авлод учун янгидан янги кўриниш ва қулайликларга эга кутубхонларни бунёд этишди ҳамда катта натижаларга эришди.\nКутубхонани севган миллат қандай натижаларга эришади?\nҲар қандай меҳнат ўз мевасини бермай қолмайди. Нуфузли Иқтисодий ҳамкорлик ва тараққиёт ташкилоти томонидан уч йилда бир ўтказилувчи халқаро тадқиқотларга кўра, финляндиялик мактаб ўқувчилари дунёдаги энг юқори билимлар даражасини намойиш этишганлиги айтилган. Улар шунингдек, дунёдаги энг кўп китоб ўқувчи болалар ҳамдир. Бундан ташқари, финляндиялик мактаб ўқувчилари табиий фанлар бўйича – дунёда иккинчи, математика бўйича эса бешинчи ўринни эгаллашади. Бироқ педагогик жамиятни қувонтирадигани биргина бу натижалар эмас. Бу уларнинг мактабга қизиқишларида, ота-онага, ватанга муносабатларида, китобларни ўзи хоҳлаб севишларида, ёшларининг аксар вақти кутубхоналарда ўтиб, иллату ғийбатлардан йироқда бўлишида кўринади. Бу натижанинг юздан биридир, холос!\nФинляндия – кутубхоналар мамлакати, улар бу номга ўз меҳнатлари ва кутубхоналарга берган юксак эътиборлари билан эришдилар. Аҳолиси, ерлик давлатларга нисбатан таққосласак, бир этак ҳам чиқмайдиган бу халқ дунёга қуролли жанглари, турли низолари билан эмас, кутубхоналари билан танилгани, эътироф этилгани, тан олингани қандай толе, қандай бахт! Кутубхонасини севган ва қадрлаган халқ бундай шарафга муносибдир.\nМаданий мерос тарғиботининг замонавий тамойиллари


Охиратни изла, дунёни унутма… | QISHLOQ HAYOTI\nАллоҳ сенга ато этган нарса билан охиратни истагин ва дунёдан бўлган насибангни ҳам унутмагин. Аллоҳ сенга эҳсон қилгани каби сен ҳам (одамларга) эҳсон қил! Ерда бузғунчилик қилишни истама! Чунки Аллоҳ бузғунчиларни суймас” (Қасас, 77).\nУшбу оят бугунги кунимиз учун, инсониятнинг бугунги ҳаёт тарзи учун ниҳоятда долзарб муаммони муолажа қилади. Бу муаммо – дунё ва охират ташвишини тенг тутмаслик, динни дунёдан, дунёни диндан ажратишдир. Ислом дини инсонни бу дунёда ҳам, охиратда ҳам бахт-саодатга эриштирувчи дастуриламал, ҳаёт манҳажидир. Аммо динимизнинг асл моҳиятини, унинг таълимотлари барча замон ва маконларга мувофиқ келишини англаб етмаган кишилар уни таркидунёчиликка айлантириб қўядилар, динга амал қилиш учун дунёдан ажралиб чиқиш керак, деб ҳисоблайдилар. Ваҳоланки, Парвардигори олам инсонга ато қилган барча неъматлари ҳам охиратни, ҳам дунёдаги насибани излаш воситаси эканини айтмоқда.\n“Аллоҳ сенга берган нарса билан охиратни излагин…” Имом Қуртубий ояти карима тафсирида бундай дейди: “Аллоҳ сенга ато этган мол-дунё орқали охират диёрини – жаннатни изла! Зеро, мўмин киши дунёсини мақтаниш ва гуноҳ учун эмас, балки охиратда наф берадиган ишларга сарфлаши лозим”.\n“…ва дунёдан бўлган насибангни ҳам унутмагин…” Муфассир давом этиб, айтади: “Бу ояти кариманинг тафсирида турлича фикрлар бор. Абдуллоҳ ибн Аббос ва жумҳур (муфассирлар) уни бундай тафсир қилганлар: “(Азиз) умрингни дунёда солиҳ амал қилмаслик билан зое этма! Чунки охират учун амал қилиш керак. Демак, инсоннинг дунёдан оладиган ҳақиқий насибаси унинг умри ва қиладиган эзгу ишларидир”.\nҲасан Басрий ва Қатода айтади: “(Ояти кариманинг) маъноси бундай: “Ҳалол нарсалардан фойдаланишда ва у нарсаларни қўлга киритишда дунёдаги насибангни ҳам унутма!”\nҚуртибий яна айтади: “Шу икки хил таъвилни Абдуллоҳ ибн Умар (розияллоҳу анҳумо) бундай ифодалаган: “Дунёинг учун гўё абадий яшайдигандек ишла, охиратинг учун эса худди эртага вафот этадигандай амал қил!”\nҲасан Басрий оятни: “(Мол-мулкингдан) ортиқчасини ўзгаларга бер, етарлисини олиб қол”, деб таъвил қилган. Имом Молик эса: “Кишининг дунёдаги насибаси исрофга йўл қўймаган ҳолда еб-ичишдир”, дейди. Ибн Арабий эса: “Менинг наздимда (мазкур ояти кариманинг) энг гўзал тафсири Қатоданинг бу сўзидир: “(Дунёдан) ҳалол насибангни унутма, зеро, дунёдан оладиган насибанг шу нарсадир!”, дейди ва Имом Моликнинг айтганларини бундай изоҳлайди: “Фикримча, Имом Молик бу сўзлари билан ибодат ва зоҳидона ҳаёт кечиришда ўта ғулувга кетган кимсаларни назарда тутган. Чунки Пайғамбар (соллаллоҳу алайҳи ва саллам) ҳам ҳалво (ширинликлар)ни яхши кўрар, асал ичар, қовурилган гўшт ер эдилар, муздек сувдан ичардилар”.\nШу ўринда кўпчилик орасида шаклланиб қолган нотўғри тушунчани муолажа қилиб ўтиш мақсадга мувофиқдир. Баъзилар динда мол-дунё қораланган деб ўйлайди. Бу мутлақо нотўғридир. Ислом дини мол-дунёни эмас, балки мол-дунёга ҳирс қўйишни, уни деб ибодатдан чалғишни, ҳақ йўлдан озишни қоралайди. Исломнинг беш устунидан учтаси бевосита молиявий ибодат бўлса, қандай қилиб динимизда мол-дунё қораланган бўлиши мумкин? Рамазон ойида фитр садақаси берилади, моли нисобга етган одам закот беради, қодир бўлган одам ҳаж қилади, қурбонлик сўяди – буларнинг барчаси бевосита молиявий ибодатлардир, бу ибодатларни адо қилиш учун ҳалол йўл билан топилган, аслий эҳтиёжлардан ортган моддий маблағ талаб қилинади.\nБанда мазкур молиявий ибодатларни адо қилиб, Раббига қурбат ҳосил қилади. Аммо динимизнинг фазилатини, Раббимизнинг бениҳоя ҳикматини қарангки, бу ибодатларнинг барчасидан аввало уни адо қилган инсоннинг ўзи, унинг аҳли оиласи ва жамиятнинг муҳтож табақалари манфаат кўради. Банда бир ибодат қилиш билан биринчи навбатда, ўзига, сўнг атрофидагиларга яхшилик қилади.\n“Аллоҳ сенга эҳсон қилгани каби сен ҳам (одамларга) эҳсон қил!” Аллоҳ берган неъматлардан баҳраманд бўлган ҳар бир банда, ўз навбатида, бошқа одамларга ҳам яхшилик қилиши керак. Масалан, қийналиб қолган биродарларига ёрдам бериши, бева-бечора, фақир-мискинларнинг ҳолидан хабар олиши, мусулмонлар манфаати йўлида хайр-эҳсонлар қилиши керак. Агар бундай қилинмаса, жамиятда адолатсизлик юзага келади, бойлар янада бойиб, камбағаллар янада қашшоқлашиб бораверади. Натижада одамлар ўртасида норозилик, адоват, ҳасад пайдо бўлади. Бунинг оқибатида ер юзида фасод тарқалади. Шунинг учун оятнинг давомида Аллоҳ таоло бандаларини бундан кескин огоҳлантиради:\n“Ерда бузғунчилик қилишни истама! Чунки Аллоҳ бузғунчиларни суймас”. Ортиқча мол-дунё инсонни ибодатдан чалғитади. Натижада банда Аллоҳнинг бандаси эмас, мол-дунёнинг бандасига айланади, бойлик тўплаш, уни янада кўпайтиришга, у билан фахрланишга ружу қўяди. Бунинг оқибатида ер юзида шариат белгилаган адолат мезони бузилиб, бузғунчилик, фасод ишлар кўпаяди. Бузғунчилик эса дунёдаги энг аянчли, энг мудҳиш оқибатга – Аллоҳнинг муҳаббатидан мосуво бўлишга олиб боради. Зеро, Аллоҳ бузғунчиларни ёмон кўради.\nАллоҳ таоло бандасига берган мол-дунёни эзгу ишларга сарфлашни буюради. Ҳадиси шарифларда келганидек, бу дунё охиратнинг экинзоридир. Аллоҳ таоло инъом этган ҳар қандай имконият ва иқтидорни савоб ишларга, Аллоҳни рози қиладиган эзгу амалларга йўналтирсак, ўзимизга фойда. Такосур сурасида айтилганидек, ҳар бир инсон охиратда, албатта, унга ато этилган неъматлар ҳақида савол-жавобга тутилади. Киши неъматлардан шариат буюрганидек, тўғри фойдаланган бўлса, мукофотга сазовор бўлади, бордию уларни бузғунчилик йўлида ишлатган бўлса, жазо ва уқубатга дучор бўлади. Шу билан бирга, киши исроф ва ҳаддан ошишга йўл қўймаган ҳолда ҳалол неъматлардан бемалол фойдаланиши, дунёдан ўз насибасини олиши ҳам динимизда мубоҳ саналган ишдир.\nТафсир китоблари асосида Юнусобод тумани бош имом-хатиби\nРаҳматуллоҳ САЙФУДДИНОВ тайёрлади.\n2017 й. 10-сон.)


Ўзбекистонликлар бир йилда тўрт миллион долларга яқин пул ишлаб олди\n30 Dekabr 14:25 Жамият\nсоғлом турмуш тарзи ТЎЛОВЛАР қадамлар\nСоғлом турмуш тарзига амал қилган ўзбекистонликлар жорий йилда зинапоядан 43 миллиард сўмдан ортиқ (4 миллион долларга яқин) даромад олди.\nБу пуллар “Соғлом турмуш тарзи” платформаси (1hls.uz) доирасида тўланган. “Қадамлар учун пул” акциясига аллақачон 1,2 миллион киши қўшилган. Шундан 757,6 минг нафари эркаклар, 451,3 минг нафари аёллардир.\nЭслатиб ўтамиз, платформа доирасида 18 ёшга тўлган ва ундан катта фуқаролар кун давомида 10 минг ва ундан ортиқ поғонани босиб ўтганларида электрон ҳамёнига 3 минг сўмдан пул оладилар. Шу билан бирга, ҳар ойда бир марта вилоят ва шаҳар шароитида энг катта масофани босиб ўтган платформа фойдаланувчиси 300 минг сўм, вилоятлар бўйича 500 минг сўм олади. Республика босқичидаги етакчига 1 миллион сўм берилади.\nТўловлар бошлангандан сўнг, қизиқарли воқеалар содир бўла бошлади. Бир неча ўзбекистонлик аризада ойига 1,8 миллион сўм (300 минг + 500 минг + 1 миллион сўм) ишлаб топишга муваффақ бўлди. Ғолиблардан бири 1,8 миллион қадамни (тахминан 1320 км), иккинчиси деярли 900 минг қадамни (630 км дан ортиқ) босиб ўтишга муваффақ бўлди. Таққослаш учун, Тошкентдан Бухорогача бўлган йул қарийб 580 км, Тошкентдан Фарғонагача 315 км.\nШундан сўнг, расмийлар қадамлар учун пул тўлайдиган «Соғлом турмуш тарзи» платформасининг тўғрилигига шубҳа қилишди. Натижада, Инфоку вазирлигига натижаларни текшириш бўйича назорат механизмларини такомиллаштириш топширилди.\nНима учун суставларнинг сиқилиши: шифокор сабабини айтиб берди\nАҚШдан Орол денгизи минтақасига 3 миллион долларлик инсонпарварлик ёрдами етказилади


Энг кўп қидирилувчи наркобарон юзини тўлиқ ўзгартирди, аммо овози “панд берди” » Ўзбекистон янгиликлари – Zamin.uz\nНаркобарон Бразилиянинг Сан-Паулу шаҳри яқинида ушланган. Шимолий водий картели етакчиси дунёда энг қидирилувчи жиноятчилардан бири бўлган. АҚШнинг гиёҳванд моддалар тарқатилишига қарши курашувчи бошқармаси унинг яширинган жойидаги ҳақидаги маълумот учун 5 млн доллар мукофот пули ваъда қилган. Шунга қарамай, жиноятчи узоқ йиллар яшириниб юришга муваффақ бўлган.\nЯнгиликлар » Дунё » Энг кўп қидирилувчи наркобарон юзини тўлиқ ўзгартирди, аммо овози “панд берди”\n13:27 Британияда «энг қидирилувчи» киши Барселонада ҳибсга олинди\n10:42 Венесуэлада мамлакатдаги энг хавфли жиноятчилардан бири йўқ қилинди


«Обод қишлоқ» дастури маблағларини талон-тарож қилган раҳбарларга жазо тайинланди\nбюджет ва «Обод қишлоқ» дастури учун ажратилган катта миқдордаги маблағларни талон-торож қилган йўл корхонаси раҳбарларига суд томонидан тегишли жазо тайинланди. ... Британиядан божхона тўловларидан имтиёз қўллаб импорт қилинган ва «Обод қишлоқ” дастури доирасида йўл қурилиш ишларини амалга ошириш учун ...\nва коммуникацияларини ривожлантириш вазирлиги томонидан «Обод қишлоқ» дастури доирасида Аҳоли пунктларининг телекоммуникация инфратузилмасини ... телекоммуникация инфратузилмалари такомиллаштирилмоқда. «Обод қишлоқ» дастури Ўзбекистон Республикаси Президентининг «Обод қишлоқ ...\nвилояти Оқдарё тумани Тўрон МФЙ ҳудудидаги «Обод қишлоқ» дастури доирасида таъмирланган уйлар томини қуюн учириб юборди. Айтишларича, ҳодиса бугун, 16 август куни содир бўлган. «Xabar.uz»га ... видеосини тақдим қилган фойдаланувчининг қайд этишича, ҳукуматимиз «Обод қишлоқ» дастури бўйича ҳудудларда аҳолининг яшаш шароитларини яхшилаш ...\nИслом тараққиёт банки Ўзбекистон лойиҳаларини молиялаштиради\nбўйича Ҳаракатлар режаси тасдиқланди. Ҳаракатлар режаси доирасида «Обод қишлоқ» дастурини молиялаштиришга Ислом тараққиёт банки жалб этилади. Ўзбекистон ...\nобъектларни бунёд этиш билан боғлиқ арзирли ишлар бажарилмади. «Обод қишлоқ», «Обод маҳалла» дастури ҳамда «Илғор ҳудуд» лойиҳаси муаммоларни ...\nранги «сарғайди», холос... Ўтган 2018 йилда Чияли хўжалиги «Обод қишлоқ» дастурига киритилган эди. Ушбу дастур бўйича Чиялдаги барча ... эгаларининг ўз пулларига сариқ рангга бўятиб чиқилди. Мана шу — «Обод қишлоқ» дастури экан. Бир қарич асфальт ётқизилмади, ҳеч қандай ...\n«Камбағални урма, сўкма...» ёхуд шудгордаги қуйруқ\n«Обод қишлоқ» дастури бутун юрт бўйлаб ёйилган пайтда ҳамма хурсанд бўлди. Ободлик, фаравонлик, шинамлик... Оқланган уйлару тозаланган кўчаларни ... Қўли калталигидан молхона, сомонхона қура олмаган. Ўтган йили «Обод қишлоқ» дастури бўйича унинг камбағалу ночорлиги инобатга олиниб, ...\nпрезиденти Шавкат Мирзиёев «Обод қишлоқ» дастурини 2019 йилда амалга ошириш бўйича қўшимча чора-тадбирлар тўғрисида»ги қарорни имзолади. Ҳужжат матни «ЎзА»да эълон қилинди. 1. ... Ўзбекистон Республикаси Президентининг 2018 йил 29 мартдаги «Обод қишлоқ» дастурини 2018 йилда амалга ошириш бўйича қўшимча чора-тадбирлар ...\nПрезидент мирзачўллик оила хонадонида меҳмон бўлди\nШавкат Мирзиёев Мирзачўл тумани Ғалаба маҳалласида «Обод қишлоқ» дастури доирасида амалга оширилган ишларни кўздан кечирди, деб хабар бермоқда президент матбуот хизмати. Чўл ҳудудда жойлашган ... қийинчиликлар юзага келганди. Давлатимиз раҳбари ташаббуси билан «Обод қишлоқ» дастури қабул қилингач, кўплаб ҳудудлар сингари Ғалаба маҳалласи ...\nЧинозда «Тонг юлдузи» порлади (фото)\n«Тонг юлдузи» маҳалла фуқаролар йиғини ўзгача қиёфа касб этди. «Обод қишлоқ» дастури доирасида бу ерда кенг кўламли бунёдкорлик ишлари ...


12 Ôåâðàëü 2017 03:44 2134\nБугун Туркманистон халқи ўз тақдири учун овоз беради. 1991 йил 27 октябрда - мамлакат мустақилликка эришганидан бери бешинчи бор президентлик сайловлари ўтказилмоқда. Ва бу сайловлар илк бор кўппартиявийлик тизимида ўтаётир. Давлат раҳбарлиги учун тўққиз номзод курашади. Асосий фаворит сифатида амалдаги президент Гурбангули Бердимуҳамедов эътироф этилмоқда, деб ёзади ТАСС.\nОвоз бериш жараёнлари маҳаллий вақт билан 07:00дан 19:00гача давом этади. Хориждаги фуқаролар эса Туркманистонинг элчихона ва консулликларида овоз беришлари мумкин.\nСайлов кодексига кўра сайловчиларнинг иштироки бўйича лимит белгиланмаган. Унда қанча киши қатнашганидан қатъий назар, овознинг ярмидан кўпини олган номзод ғолиб деб топилади. Етти кун ичида расмий натижа эълон қилинади.\n26 декабрда Марказий сайлов комиссияси томонидан Демократик партиядан Гурбангули Бердимуҳамедов, Саноатчилар ва тадбиркорлар партиясидан – "Рисгал" акционерлик тижорат банки бошқаруви раиси, Мажлис (парламент) депутати Бекмурот Аталиев, Қишлоқ хўжалиги партиясидан - ушбу ташкилотнинг Мари вилояти қўмитаси раиси Дурдиқилич Оразовлар, шунингдек фуқароларнинг ташаббускор гуруҳлари томонидан кўрсатилган номзодлар - Мари вилояти ҳокими ўринбосари Жуманазар Аннаев, Сейдин нефтни қайта ишлаш заводи директори, Мажлис депутати Рамазон Дурдиев, Тошҳовуз вилояти ҳокими ўринбосари Меретдурди Гурбанов, Ахал вилояти иқтисодиёт ва тараққиёт бош бошқармаси раҳбари Сардор Жалилов, "Туркманкимё" Давлат концерни "Гарабогазсульфат" ишлаб чиқариш бирлашмаси бош директори Сулаймон Нурнепесов ва Озиқ-овқат саноати давлат бирлашмаси раиси ўринбосари Мақсат Аннанепесовлар президентликкка номзод сифатида рўйхатга олинган.\nСайлов жараёнларида Европа давлатлари ва бир қатор халқаро ташкилотлар, жумладан МДҲ, Шанхай ҳамкорлик ташкилоти (ШОС) ҳамда Европада хавфсизлик ва ҳамкорлик ташкилоти вакиллари кузатувчи сифатида иштирок этишади.\nНаманган вилояти маданий мероси 06.06.2019 9157\nНаманган вилояти маданий мероси 17.10.2018 50499